Наманганда Тез ëрдам маркази карантинга ёпилди\n25 октябр 2020, Тошкент вақти: 02:33\nРеспублика Шошилинч тез тиббий ëрдам илмий маркази Наманган шаҳар филиали 14 апрелдан бошлаб, филиал ходимларидан бири касалга чалингани эҳтимоли боис, карантинга ëпилди.\nБу хабарни Озодликка тасдиқлаган вилоят соғлиқни сақлаш бошқармаси вакилига кўра¸ бундан олдин айни сабаб билан камида икки поликлиника ëпиб қўйилган.\nШошилинч тез тиббий ëрдам илмий маркази Наманган шаҳар филиали врачи Озодлик билан суҳбатда¸ шифохона ИИВ ходимлари тарафидан ëпиб қўйилганлигини айтди:\n-Тез тиббий ëрдам маркази халқ орасида Гўзал деб аталади. Шу Гўзал шифохонасига 13 апрель тунги соат 1 да ИИБ ходимларидан таркиб топган наряд кириб келиб касалхонани карантин учун ëпиб мухрлашди. ИИБ зобити шу касалхонада ишлайдиган барча врач¸ ҳамшира ва хизматчиларни қидириб топиб карантинга олишни буюрди. Тиббиëт сири бўлгани учун касалга чалинганнинг исмини айтмайман. Аммо бизнинг касалхона ходимларидан бирида коронавирус топилган¸ - деди суҳбатдош.\nНаманган вилоят соғлиқни сақлаш бошқармасиниг ўзини таништирмаган ходими “Шошилинч тез тиббий ëрдам илмий маркази Наманган шаҳар филиали¸ карантин чеклови доирасида ëпилганлигини” айтди. Унинг айтишича¸ Наманган шаҳридаги 1- ва 14- оилавий поликлиникалар ҳам бир муддат карантинга ëпиб қўйилиб, кейин очилган.\nНаманган шаҳар Марказий поликлиникасининг Озодлик суҳбатлашган врачи ҳам шифохонанинг карантин учун ëпилганини айтди.\nУнинг айтишича¸ клиникада касал юқтиргани эҳтимоли бўлган ходимлар тиббий назорат остига олинган.\n- Бу тўғри тадбир. Касалга энг яқин турган ходимлар врачлардир. Врачларни ҳимоя қилиш учун карантин зарурлигини биламиз. 10 кун олдин (5 апрель куни) Наманган марказий туғруқхонасининг вирус учун тест топширган ҳамшираси уй карантинида бўлишига қарамасдан яширинча навбатчиликка келди. Бундан ҳабар топган ИИБ ходимлари туғруқхонага келиб ҳамширани олиб кетишди. Туғрууқхонадаги барча ходимлар¸ ҳамшира ва докторлар уйига қўйиб юборилиб, туғруқхона 4 кун ëпиб қўйилди. Ҳамширанинг тест натижаси негатив чиққанидан кейин туғруқхонадан карантин олиб ташланди.\nБундан олдин коронавирус юқтирган ўзбекистонлик илк бемор ишлаган Тошкентдаги Nikamed Medical Center шифохонаси 15 мартдан 4 апрелгача ëпиб қўйилган эди.\nНаманган вилояти ҳокими Хайрулло Бозоров, 12 апрель куни аҳолига мурожаат қилиб, вазият жиддий эканлиги, карантин кучайтирилгани ҳақида гапирган эди.\nНаманган вилояти ҳокимлиги матбуот хизматининг хабар беришича, 13 апрель соат 06:00 дан бошлаб Наманган шаҳри ва Учқўрғон тумани ҳудудида транспорт ва фуқароларнинг ҳаракатланиши бутунлай тўхтатилди.\nКасал юқтирган шифокорлар\nКоронавирус тарқалганидан бери дунë бўйлаб минглаб шифокорлар бу хасталикни юқтирди.\nҚозоғистон давлат Бош санитар врачи Айжан Есмагамбетованинг матбуотга айтишича¸ 6 апрелгача Қозоғистон бўйлаб 120 нафар тиббий ходим касалга чалинган.\nЎзбекистонга бу касалликни олиб келган илк бемор ҳам ва бу касллиикни илк бемордан юқтириб нобуд бўлган илк шахснинг ҳам тиббиëт ходими экани айтилди.\n12 апрелда вилоят аҳолисига мурожаатида коронавирус инфекцияси билан боғлиқ вазият ҳақида гапирган Андижон вилоят ҳокими Шуҳрат Абдураҳмонов Андижонда коронавирус юқтирганларнинг 90 нафарга етгани ва улардан 78 нафари тиббиёт ходими эканини айтган эди.\n13 апрель куни бу хабар тафсилотларига ойдинлик киритишга уринган кун.уз нашри¸ 78 тиббиëтчидан 56 нафарининг шифокор эканини ëзди.\nКоронавирусга чалинганлар сақланаëтган Андижондаги юқумли касалликлар шифохонасининг шахси сир қолишини сўраган ходими Озодликка бу рақамларни “нотўғри” деб атаган бўлса ҳам ҳалигача вирус юқтирган тиббиëт ходимлари ҳақида расмий маълумот йўқ.\nСанитария-эпидемиология осойишталик агентлиги директори Баҳром Алматов Ўзбекистонда шу кунгача 40та ташкилотда коронавирус юқтириш ҳолатлари аниқланганини 10 апрель куни АОКАда ўтказилган брифингда маълум қилган, аммо бу ташкилотлар ичида касалхоналар бор-йўқлигига аниқлик киритмаган эди.\nОлмаотада ходимлари ёппасига коронавирус юқтириб олган касалхона бош врачи ишдан олинди


Бечора Шавкат Мирзиё: Юртимиздаги тожиклар режими ўзига душман деб ҳисоблайдиган “Ҳаракат” Агентлигининг сайтига қўйган тўсиғи 4,5 соат ишламай қолди - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n07:26 - Бечора Шавкат Мирзиё: Юртимиздаги тожиклар режими ўзига душман деб ҳисоблайдиган “Ҳаракат” Агентлигининг сайтига қўйган тўсиғи 4,5 соат ишламай қолди\nКеча Тошкент вақти билан соат 15 да Ўзбекистон ичида кўпчилик хорижий ва мухолиф нашрларга, биринчи навбатда, “Ҳаракат” Агентлигига қўйилган тўсиқлар олиб қўйилгандек бўлди. Йиллардан бери Ўзбекистонда очилмайдиган қилиб қўйилган барча интернет нашрлар тўлиқ очилишга бошлади. Табиий, уларнинг ичдаги энг муҳими, Ўзбекистонда ҳукмронлик қилаётган тожиклар режими ўзининг асосий душмани деб ҳисоблайдиган “Ҳаракат” Мустақил Ахборот Агентлигининг Интернетдаги сайти – harakat.net - эди.\nАммо соат 19.30 га келиб, яна тўсиқлар пайдо бўлди. 4,5 соат оралиғида "Ўзбектелеком" ширкатига оид провайдерлардан фойдаланувчи абонентлар барча сайтларни тўлиқ прокси серверларсиз очиб ўқишганини айтишди. Бу борада суритширувлар ўтказган мухбирларимизга кўра, тўсиқларнинг олиб ташлангани ижтимоий тармоқларда ҳақиқий ажиотаж ясади.\nАфсуски, ижтимоий тармоқларда яшайдиганлар эрта хурсанд бўлишган экан, оқшомда ҳамма нарса "жойига тушди", тожиклар режимига ёқмайдиган Интернет нашрлар яна Ўзбекистонда очилмайдиган қилиб қўйилди. Айни замонда, бу тожиклар режимининг аҳмоқлигига ҳам ҳайрон қолиш керак. Чунки, бу режим “Ҳаракат”нинг асосий сайтига тўсиқ қўёлган бўлса ҳам, уни Фейсбукдаги саҳифасига тўсиқ қўёлмайди. Чунки, қўйса, аввалмбор, ўзининг шармандаси чиқади.\nҲеч шубҳа йўқки, Лубянканинг топшириғи ва ёрдами билан Ислом Карим тарафидан Ўзбекистонда яратилган ва чириб бораётган тожиклар режимини Шавкат Мирзиё тузатолмаяпти. Тузатолмайди ҳам. Бир ҳовуч тожиклар ЎЗБЕК МИЛЛАТИНИ умрбод қулликда ушлаб турамиз деб ўйлаётган бўлсалар, янглишадилар. “Ҳаракат” ўзбек миллатининг кўзини очишга бошлади. Ўзбеклар майдонларга чиқиб, Шавкат Мирзиёдан нимага бу аҳволга солинганлари ҳақида савол берадиган ва жавоб талаб қиладиган кунлар яқинлашмоқда.


Олимпиада: Байден Япония ҳукуматига ўйинларни Токиода ўтказгани учун миннатдорчилик билдирди\n10 Avgust 15:00 / Published in Жаҳон\nАҚШ президенти Джозеф Байден Япония ҳукуматига 2020 йилги Токио Олимпия ўйинларини уюштиргани ва муваффақиятли ўтказгани учун миннатдорчилик билдирди.\nУ буни Япония бош вазири билан суҳбатда айтди ва Паралимпия ўйинларида Токиони қўллаб -қувватлашини тасдиқлади.\nАҚШ президенти Джо Байден Япония бош вазири Ёсихиде Суга билан телефон орқали мулоқот қилиб, ёзги Олимпия ўйинларининг Токиода муваффақиятли ўтказилгани учун миннатдорчилик билдирди. Бу ҳақда душанба куни Оқ уй тарқатган баёнотда айтилган.\nСуҳбат чоғида Америка маъмурияти раҳбари ҳам барча спортчиларнинг ўйинларини юқори баҳолади ва АҚШ ва Япония жамоаларининг муваффақиятларини қайд этди.\n«Президент, шунингдек, Паралимпия ўйинларини ўтказишда Японияни қўллаб-қувватлашини давом эттираётганини яна бир бор тасдиқлади, бироқ айни пайтда олимпия спортчиларининг Олимпия руҳининг энг яхши анъаналарида рақобатлашиш имкониятини таъминлаш учун соғлиқни сақлаш чораларини кўриш зарурлигини таъкидлади». дейилади баёнотда.\nЎз навбатида, Суга журналистларга Байден билан суҳбатда «Токиодаги ёзги Паралимпия ўйинларини хавфсиз форматда ўтказиш» ниятини билдирганини ва Америка раҳбарини ҳамкорликка чақирганини айтди. Бундан ташқари, Япония бош вазирининг сўзларига кўра, томонлар «еркин ва очиқ Ҳинд-Тинч океани минтақаси» концептсиясини амалга ошириш учун яқин ҳамкорликни давом эттиришга келишиб олишган.\nТокио Олимпиадаси 23 июлдан 8 августгача бўлиб ўтди, мусобақаларнинг аксарияти томошабинларсиз ўтди.\nTagged under: БАЙДЕН, МИННАТДОРЧИЛИК, муваффақиятли, ОЛИМПИЯ УЙИНЛАРИ, Токио, ЯПОНИЯ


«Биз Қуръонни мўминлар учун шифо ва раҳмат ўлароқ нозил қилурмиз...» | Muslimaat.uz\nЯнгилик ва хабарлар\nОмина электрон журнали\nХадичаи Кубро мадрасаси\nИлм ва амал\nМуҳаммад Мутаваллий аш-Шаъровий\nИслом дини нима?\nМанзилингиз:Муслимаат»Бекажон»Саломатлик»«Биз Қуръонни мўминлар учун шифо ва раҳмат ўлароқ нозил қилурмиз…»\n«Биз Қуръонни мўминлар учун шифо ва раҳмат ўлароқ нозил қилурмиз…»\nBy Muslimaat.uz on Noyabr 7, 2019 Саломатлик, Ҳаж\nМен охирги вақтларда «Биз Қуръонни мўминлар учун шифо ва раҳмат ўлароқ нозил қилурмиз…» (Исро сураси, 82-оят) оятининг моҳиятини янада кўпроқ англай бошлаяпман.\nПсихологиянинг турли соҳаларида таълим берар эканман, олинган маълумотларни Қуръон ва суннат билан солиштириб кўраман. Психологиядаги исталган муолажа усули ёки тамойиллари агар ҳақиқатан ҳам тўғри бўлса, уни Исломдан топаман. Чунки Ислом ҳаётнинг ҳар жабҳасини қамраб олган диндир.\nМисол учун, танага йўналтирилган психотерапияни ўргата туриб, Қуръоннинг яна бир фойдасини тушуна бошладим. Лекин, ишонаманки, менинг бу кашфиётим Қуръоннинг юқорида эслатилган оятига жойланган ҳикмат ва фойданинг жуда кичик бир бўлаги холос.\nБиз Қуръон ўқиганимизда, айниқса тажвид қоидаларига риоя қилган ҳолда, тўғри оҳанг билан қироат қилганимизда бир маромда, жисмимиз зўриқмаган ҳолда xуқур нафас оламиз ва қироат пайтида узоқ нафас чиқарамиз. Айни шу вақтда бизнинг нафасимиз ростланади. Нафасимиздаги нотекислик ва юзакилик йўқолади. «Асл ҳолатга қайтиш» юз беради, биз ўз жисмимизга қайтиб, танамизни ҳис қила бошлаймиз, «яшаш учун курашиш» (юзаки яшаш) режими ўчади ва қалбимиз сокинликка эришади.\n«Аё, Аллоҳнинг зикри ила қалблар ором топмасми?..» (Раъд сураси, 28-оят)\nТўғри нафас олиш ва «ўзига қайтиш» танага йўналтирилган психотерапиянинг асосий тамойилидир!\nҚуръон қироат қилишда оғиз бўшлиғи ҳаракати орқали ўқиш мажбурий ҳисобланади. «Ғунна» ҳамда م ва ن ҳарфлари талаффузида бурун бўшлиғи ҳам иштирок этади.\nЙиллар давомида ғам-қайғуларини унутолмай, қалбида сақлайдиган, хотиржам яшашга кўника олмайдиган – баъзи пессимист инсонлар бурун бўшлиғи орқали гапирадилар. Уларга тўғридан-тўғри оғиз орқали гапиришни ўрганиш, жағ соҳалари ва ютиш мускулларини қисмаган ҳолда аниқ талаффуз қилиш муҳим ҳисобланади. Яъни Қуръон оятларини тўғри ўқиганимизда айнан шу муаммолар ўз ечимини топади!\nҚироат қилганимизда турли мускуллар фаоллашади. Бу жараёнда нутқ аппаратига алоқадор мускулларнинг фаоллашиши керак бўлган қисмлари ҳаракатга келади. Шу билан бирга, мускулларнинг «дам олиши» керак бўлган нуқталари бўшашади.\nҚироат қилувчи инсон ҳарфларнинг махражлари устида ишлаганида, «юмшатиш» лозим бўлган таранг мускулларини бўшаштиришни ўрганади.\nМускуллар таранглигини бўшаштириш эса психологик «тин олиш», ҳаётдаги қийин ҳолатларни хотиржам қабул қилиш кўникмасига замин яратади. Шунинг учун Қуръони Каримни тўғри талаффуз билан, зўриқмасдан қироат қилсак, биз ўзимизни «бўш қўйиш»ни ўрганамиз ва руҳан дам оламиз.\nАгар оятларнинг маъноларини ҳам тушуниб ўқисак, у ҳолда энг юқори самарага эришамиз.\nБаъзан ҳаётда ниманидир англаш ва ўзгартириш учун маълум бир даражага етишиш лозим бўлади. Сизда ҳам бирор маърузани эшитгандан кейин эсингизда ҳеч нима қолмаган, вақт ўтиб, қайта эшитиб кўрганингизда эса яхши англай олган ҳолатлар бўлганми?\nҚуръонда ҳам шундай буюк ҳикматлар жойлашганки, уни бирдан тушуниб етиб, англаб бўлмайди. Фақат тафаккур қилган ҳолда, қайта-қайта ўқиш билан ҳикматларини тушунишга эришишимиз мумкин. Шунинг учун қироат қилганимизда, айниқса намоздаги қироатимизда ўқиётган оятларимизнинг маъноларини фикрлаб ва тажвидини маромига етказиб қироат қилишимиз талаб этилади.\nХава Шайдуллинанинг ВКдаги саҳифасидан эркин таржима\nБаҳам кўринг Twitter Facebook Google+ Pinterest LinkedIn Tumblr Email\nDekabr 6, 2019 0\nOktabr 9, 2019 0\nЧўчқа гўшти ва саломатлик\nSentabr 25, 2019 0\nЖИЛЛА ҚУРСА, ПИЁДА ЮРИШНИ ЎРГАНИНГ\nmuslimaat.uz да адвокат маслаҳати\n«Омина» ижтимоий-маърифий журнали 30 сон. Рабиъул аввал – 1441/2019\nAbu Muslim © islom.uz 2003-2019


Citroen компанияси йўлтанламас My Ami Buggy электромобилини тақдим қилди – Kommers.uz\nТехнология\t11:17 | 19.12.21\nCitroen компанияси йўлтанламас My Ami Buggy электромобилини тақдим қилди\nЭлектромобиль максимал 45 километр/соат тезликка эриша олади.\nФранциянинг Citroen компанияси автомобиль алмашиш тизими учун мўлжалланган ихчам электромобилнинг йўлтанламас версияси бўлган My Ami Buggy’ни тақдим этди. Бу ҳақда «Коммерсантъ» хабар берди.\nҚайд этилишича, концепт захира ғилдираги ўрнатиладиган «багаж», эшиклар ўрнига пластик брезентли қувурли ҳимоя, ғилдирак камарининг кенгайтмалари, йўлтанламас шиналари ўрнатилган янги ғилдираклар, панжара билан ҳимояланган фаралар ва қўшимча оптикага эга бўлган.\nСалонда эса «багаж» сумкалари, смартфон ва стакан учун ушлагичлар, экшн-камера ва бошқа аксессуарлар учун жой мавжуд.\nКвадрицикл сифатида сертификатланган электромобиль 8 от кучига эга электромотор ва 5,5 киловатт/соат қувватга эга аккумулятор билан жиҳозлаган. У бир марта қувватлангач, 70 километргача масофани босиб ўтади. У максимал 45 километр/соат тезликка эриша олади, бу Европада ҳатто 16 ёшли ҳайдовчиларга ҳам ҳайдаш имконини беради.\nМаълум бўлишича, йўлтанламас концепт-карни оммавий ишлаб чиқариш режалаштирилмаган.\nАввалроқ Kia компанияси Concept EV9 йирик йўлтанламас электромобилини тақдим қилганди.


"Шартли ўйин" давом этмоқда\nТаҳлилчиларга кўра¸ Ғарб билан илий бошлаган алоқалар Тошкентга Россия ва Хитой олдига шарт қўйиш имконини туғдирмоқда.\nМосква етагидаги Коллектив хавфсизлик шартномаси ташкилотининг йирик режаларини қабул қилиш учун оғир шартлар қўяëтган Каримов ҳукумати Хитой етакчи бўлган Шанхай ҳамкорлик ташкилоти билан ҳам шартлар тилида гаплашишга ўтди.\nШанхай ҳамкорлик ташкилотига раислик навбатини олган Тошкент бир йил аввал қабул қилинган ҳужжатни шартли равишда ратификация қилди.\nШанхай ҳамкорлик ташкилотига аъзо давлатлар ўртасида қурол-яроғ ва портловчи моддаларнинг ноқонуний айланишига қарши келишувни ратификация қилувчи қонунни президент Каримов 15 сентябр куни имзолади. Аммо бу келишувни Ўзбекистон фақатгина ўз миллий қонунчилиги доирасида амалга ошириш шарти билан ратификация қилди.\n2005 йил Андижон воқеаларидан сўнг АҚШ ўзбекистонлик қочқинларни хавфсиз мамлакатларга кўчиришга ёрдам берган ва Ўзбекистон ҳукуматининг тинч аҳолига ҳаддан зиëд куч қўллаганини қоралаган эди. Океан ортидан келган бу танқидлар билан кетма-кет расмий Тошкент ҳам Хонабоддаги АҚШ базасига нисбатан ўз эътирозларини Шанхай ҳамкорлик ташкилоти орқали билдира бошлади.\n2005 йил 5 июл куни Шанхай ҳамкорлик ташкилоти декларация қабул қилиб, АҚШ дан унинг Қирғизистон ва Ўзбекистондаги қўшинларини олиб чиқиш муҳлатини белгилашни талаб қилди.\nРоссия ва Хитой таянчини ҳис қилган президент Каримов куп ўтмай АҚШ ҳарбийларини Қарши-Хонабод базасидан чиқариб юборди.\nЎша пайтда ШҲТ га на эътироз ва на шарт қўя олган Каримов орадан тўрт йил ўтиб бу тузилма ичида ҳам инжиқ ҳамкорга айланаётгандай.\n15-16 июн кунлари ўтказилган Екатеринбург саммитида ШҲТ га раислик навбатини қабул қилиб олган Ўзбекистон ташкилотнинг банклараро бирлашмасига раислик қилишдан бош тортди. Кейинроқ Сал кейинроқ Тошкент ШҲТ нинг аксилтеррорчилик машқларида иштирок этмасликка қарор қилди\nШҲТ фаолиятини ёритувчи ИнфоШОС интернет сайти бош муҳаррири Татьяна Синицина фикрича, расмий Тошкентнинг ташкилотга кўпроқ шарт қўйишини унинг ШҲТ дан узоқлашиш нияти сифатида талқин этиш ярамайди.\n-Менимча¸ ҳозир Ўзбекистонинг ШҲТ дан узоқлашаётгани ҳақида гапириш учун асос йўқ. Ҳар қалай ушбу ташкилотга ўзи раислик қилаётган йилда Ўзбекистон учун ШҲТ дан узоқлашиш сиёсий жиҳатдан фойдали эмас. Агар Каримов бу ташкилотни назар-писанд қилмаса унга ишониб бўлмайдаган ҳамкор сифатида қараш кучаяди¸ дейди ШҲТ бўйича эксперт Татьяна Синицина.\nКаримовнинг Россия етакчилигидаги ташкилотларга эътирозлари пайдо бўлаётгани Россиянинг Марказий Осиёдаги ҳарбий амбициялари билан боғлиқ. Аммо ШҲТ да Россия етакчиликни Хитой билан бўлишади. Бу эса Татьяна Синицина фикрича, Хитой билан иқтисодий алоқаларни кучайтиришга бел боғлаган Ўзбекистон учун ҳал қилувчи аҳамиятга эга.\n-Хитой дунёнинг барча давлатлари¸ жумладан ШҲТ аъзоларига ўз иқтисодий воситалари орқали таъсир қилади. ШҲТ доирасида президент Каримовнинг кескин ҳаракат қилмаслигини Хитой омили белгилайди¸ дейди Синицина.\nБугунги кунда Ўзбекистоннинг ШҲТ нинг бошқа аъзолари айниқча, Россия, Қирғизистон ва Тожикистонга нисбатан жиддий эътирозлари бор. Хусусан¸ Тожикистон ва Қирғизистоннинг йирик ГЭС ларни қуриш режасига президент Каримов жиддий қаршилик қилиб келади.\nАммо таҳлилчилар фикрича, Қозоғистондан Қора Иртиш дарёсини деярли олиб қўйган Хитой ШҲТ доирасида трансчегаравий дарёлардан фойдаланиш можаросининг кўтарилишини мутлақ истамайди.\nШҲТ га раслик қилиш даврида президент Каримовнинг қўлини ташкилот низоми ҳам боғлаб қўяди, дея қўшимча қилади Марказий Осиё масалалари бўйича таҳлилчи Санобар Шерматова.\n- ШҲТ доирасида¸ дейлик Тожикистонга ёмонлик қилиш режаси бўлса ҳам¸ бунинг ҳеч қандай имкони йўқ. ШҲТ нинг ўз регламенти ва низоми бор. Президентлар ўзаро келишмовчиликларини темир йўлда ҳаракат қилаётган поездга ўхшаган бу ташкилот доирасида эмас, бошқа форматларда ҳал этишлари мумкин¸ дейди Санобар Шерматова.


Трамп: «Байден АҚШга «мамлакатнинг энг ёмон беш президенти»дан кўра кўпроқ зарар келтирган» — Sof.uz\nТрамп: «Байден АҚШга «мамлакатнинг энг ёмон беш президенти»дан кўра кўпроқ зарар келтирган»\n2.05 19:47 127 Жаҳон\nТрампнинг айтишича, Байден АҚШга «мамлакатнинг энг ёмон беш президенти»дан кўра кўпроқ зарар келтирган. Бу ҳақда «Lenta.ru» манбаси хабар бермоқда.\nАҚШнинг собиқ президенти Доналд Трамп амалдаги президент Жо Байденнинг мамлакатга етказган зарарини баҳолади ва уни штатнинг энг ёмон президентлари билан солиштирди. Бу ҳақда РИА Новости хабар бермоқда.\nТрампнинг сўзларига кўра, Байден бир ярим йилдан камроқ вақт ичида Қўшма Штатларга мамлакатнинг «энг ёмон бешта президенти» келтира олмаган зарар келтирди. Собиқ давлат раҳбари Украинадаги воқеалар учун ўз ворисини ҳам масъул қилиб қўйган.\n«Мамлакатимиз жаҳаннамга айланади, лекин биз уни тузатамиз. Умид қиламанки, бунинг учун ҳали кеч эмас. Украинада содир бўлган воқеа жуда хавфли - бу бутун дунё учун хавфли бўлиши мумкин. Бу янги жаҳон урушига айланиши мумкин. Мамлакатимизни энди вазиятни жаҳон урушига олиб кела оладиган одамлар бошқармоқда», - дея изоҳлади Трамп.\nАввалроқ АҚШнинг собиқ президенти Доналд Трамп амалдаги етакчи Жо Байден даврида «раҳм-шафқат сўрайдиган» мамлакат ҳақида гапиргани хабар қилинганди. Трампнинг сўзларига кўра, Байден даврида Қўшма Штатлар «энергетика соҳасида ўз ҳукмронлигини йўқотиб, ОПEК, Россия, Венесуэла, Эрондан раҳм сўрай бошлади», дейилади манба хабарида.


Супермодель Синди Кроуфорд энди фақатгина фарзандлари тарбияси билан машғул бўлиш истагида | Суғдиёна биринчи аёллар электрон журнали\nСупермодель Синди Кроуфорд энди фақатгина фарзандлари тарбияси билан машғул бўлиш истагида\nТаниқли супермодель яқинда 50 ёшга тўлади. Шу муносабат билан у моделлик фаолиятини якунлаши ҳақида хабар берди.\nСинди модель сифатида дунёдаги энг таниқли фотографлар билан ҳамкорлик қилишга муваффақ бўлган. Ўз интервьюларидан бирида, яқин 10 йил ичида бирорта журнал муқоваси учун суратга тушишини режалаштирмагани ҳақида айтган эди. Энди эса у фарзандлари 14 ёшли қизи Кайа ва 16 ёшли ўғли Преслининг тарбияси билан шуғулланиш истагида.Twitter НравитсяSocButtons v1.5


Шавкат Мирзиёев навбатдаги видеоселекторни ўтказди - EFFECT.UZ\n. 22:09 | 29.04.2020\nЎзбекистон президенти Шавкат Мирзиёев раислигида 29 апрель куни пандемия даврида аҳолини асосий турдаги озиқ-овқат маҳсулотлари билан кафолатли таъминлаш ва нарх-наво барқарорлигини сақлаш масалалари бўйича видеоселектор йиғилиши ўтказилди. Бу ҳақда президент матбуот хизмати хабар бермоқда.\nҚорақалпоғистон Республикаси, ҳар бир вилоят ва туман раҳбарида жорий йил 1 июндан 2021 йил 1 июнгача аҳоли эҳтиёжини таъминлаш бўйича аниқ ҳисоб-китоб бўлиши кераклиги таъкидланди. Туманларда маҳсулот ишлаб чиқаришни кўпайтириш имкониятлари, оборотдан чиққан ерларни ўзлаштириш, мева-сабзавотчилик ва чорвачиликдаги резервлар аниқ белгилаб берилган. Энди шу бўйича ишни ташкил этиб, етишмайдиган маҳсулотни бошқа туманлардан олиш ёки ортиқчасини сотиш лозимлиги қайд этилди.\nОзиқ-овқат хавфсизлигини таъминлаш учун юртимизда етарли ҳажмда етиштирилмайдиган маҳсулотлар майдонини кенгайтириш ғоят муҳим. Масалан, 2019 йилда қарийб 60 минг тонна гуруч импорт қилинган. Ёки етарли ер майдонлари бўла туриб, 150 минг тонна картошка четдан олиб келинган.\nМутасаддиларга донни бозор нархида сотиб олиш, донни қайта ишловчи хусусий корхоналарни жалб қилган ҳолда сақлаш ва қайта ишлаш бўйича кўрсатмалар берилди. Ички бозорни маҳсулот билан тўлдиришда томорқа, экспорт учун дала деҳқончилиги катта захира ҳисобланади. Икки йил олдин ташкил этилган “Томорқа хизмати” тизимидаги 244 та корхонанинг 65 таси экспорт қилмоқда. Бироқ, кўп жойларда бу хизмат тўлиқ ишламаяпти. Шу боис мазкур тизимни такомиллаштириш, корхоналарга кўчат етиштириш учун ер ажратиш, уларни техника ва ускуналар билан таъминлаш зарурлиги қайд этилди.\nЙиғилишда қишлоқ хўжалиги маҳсулотларини саноат усулида қайта ишлашни кўпайтириш масалалари муҳокама қилинди. Хусусан, сут маҳсулотлари импорти ҳажми 70 миллион доллардан ошгани, юртимизда тўлиқ ишлаб чиқариш имкони бўлган майонез, томат, консерваланган маккажўхори ва нўхат ҳам четдан келтирилаётгани кўрсатиб ўтилди. Сутни қайта ишлаш даражаси Хоразм, Наманган, Сурхондарё вилоятларида 10 фоизга ҳам етмайди.\n«Ўзбекозиқовқатхолдинг» компаниясига импорт ўрнини босувчи маҳсулотлар ишлаб чиқариш ва қайта ишланган мева экспорти ҳажмини ошириш вазифаси қўйилди. Шунингдек, ички истеъмол талабидан ортиқча мева-сабзавотларни нобуд қилмай, ташқи бозорларга сотиш бўйича топшириқлар берилди. Коронавирус пандемияси кўп масалалардаги хатоларни, жумладан, деҳқон бозорларидаги камчиликларни яққол кўрсатди. Шу боис ҳозиргача бўлган стандартларни қайта кўриб чиқиш, деҳқон бозорларида давлат иштироки талабини бекор қилиб, хусусий сектор иштирокида замонавий деҳқон бозорлари ташкил этиш зарурлиги таъкидланди.\nСтратегик захираларни шакллантириш борасида ҳам жиддий камчиликлар борлиги маълум бўлди. Масалан, 6 турдаги маҳсулот бўйича захира шакллантирилмаган. Буғдой эса, аксинча, заруратга нисбатан 5 баробар кўп ғамланган. Шу боис Иқтисодий тараққиёт ва камбағалликни қисқартириш вазирлигига стратегик захиралар номенклатураси ва ҳажмларини танқидий кўриб чиқиб, бу борада янги тизим яратиш бўйича кўрсатмалар берилди. Видеоселектор йиғилишида муҳокама қилинган масалалар юзасидан агросаноат тармоғи раҳбарлари ва ҳокимларнинг ҳисоботи эшитилди.\nМуҳим: Шавкат Мирзиёев Халққа яна бир бор мурожаат қилди\nNamanganlik yosh tadbirkor 50 ta xonadonni otaliqqa oldi


ЁШЛАР БИЛАН МУЛОҚОТ - Ўзбекистон овози газетаси\nЎзбекистон ХДП Марказий Кенгаши «Ёш сиёсатчилар» клуби координаторлари иштирокида давра суҳбати ўтказди. Тадбирда Президентимизнинг Вазирлар Маҳкамаси мажлисидаги маърузаси мазмун-моҳиятини чуқур ўрганиш ва кенг тарғиб этиш масалаларига эътибор қаратилди.\nЁшларнинг ижтимоий-сиёсий ва ҳуқуқий маданиятини юксалтириш бўйича чора-тадбирлар режасини ишлаб чиқиш лозимлиги таъкидланди. Шунингдек, ёшлар орасига чуқурроқ кириб бориш, уларнинг фикр-мулоҳазаларини ўрганиш мақсадида «Ёшлар — ёшларга» услубида давра суҳбатлари, семинар-тренинглар ташкил этиш, тадбирларда ҳамкор ташкилот вакилларининг кенг иштирокини таъминлаш ҳақида тавсиялар берилди. «Муаммоларни ҳал этишда менинг иштироким» лойиҳасини самарали амалга ошириш бўйича координаторлар ўз таклифларини билдиришди.\n— Президентимиз томонидан танқидий таҳлил асосида айтилган фикр-мулоҳазалар, илгари сурилган ғоялар мамлакатимиз ёшларини янада ташаббускор бўлишга чорлади, — деди Тошкент давлат шарқшунослик институти талабаси Абрам Қурбанбаев. — Президентимиз маърузасида олий таълим муассасалари битирувчиларини ишга жойлаштириш йўналишида вужудга келаётган муаммоларнинг ечими юзасидан берилган топшириқ барча талабаларни қувонтирди.\nЧиндан ҳам, ўз мутахассислиги бўйича иш топа олмаётган ёшлар оз эмас. Улар қўллаб-қувватлаш ва ёрдамга муҳтож.\n— Партиямиз сафидаги ёшлар ўртасида тарғибот-тушунтириш ишларини кучайтириш бўйича ўзимизга бир қанча вазифаларни белгилаб олдик, — деди Тошкент шаҳар партия кенгаши Ёшларнинг ижтимоий-сиёсий фаоллигини ошириш сектори мудири Нодира Ғофурова. — Жумладан, ёшларнинг китоб мутолаасига қизиқишини ошириш, бой тарихимиз ва илм-фан ютуқлари ҳақида тарғибот ишларини мунтазам йўлга қўйишимиз лозим. Айниқса, уюшмаган ёшлар билан доимий мулоқот қилувчи гуруҳлар ташкил этиш мақсадга мувофиқ бўлади.\nДавра суҳбатида ёшларни ўйлантираётган масалалар юзасидан таклифлар ўртага ташланди, фикр-мулоҳазалар билдирилди. Тарғибот ишларини самарали йўлга қўйиш бўйича тавсиялар ишлаб чиқилди.


(LG) компанияси вақтдан ўзган ҳолда, такомиллаштирилган двигателли сунъий интеллектга эга бўлган янги AI DD ноёб кир ювиш машинасини тақдим ... 99,9% ини нейтраллайди ва бурмаларни 30%га текислайди. сунъий интеллектга эга AI DD янги «ақлли» кир ювиш машиналарида LG муҳандислари ...\nавтомобилнинг техник ҳолати — ҳаммаси назорат остида бўлади. сунъий интеллект ҳатто ҳайдовчининг чарчаганигача аниқлаши айтилмоқда.Тизимдан ...\nнейронларини ҳам тадқиқ этишга қодир. Биринчидан, яқин келажакда сунъий интеллект инсон иш ўринларини бутунлай эгаллайди. Бу эса яқин келажакда ... билимларни эгаллаш заруратини вужудга келтиради. 2050 йилга бориб сунъий интеллект ва автоматлаштирилган машинани ўрганиш инсонлар ишининг ...\nишдан бўшатди. Бу ҳақда «Business Insider» хабар берган.Компания сунъий интеллект хизматидан 2017 йилдан бошлаб фойдаланаётганди. Ўшанда ... олган.«Тизим яхши ишлаяпти, аммо аъло эмас. Шунинг учун ҳам биз сунъий интеллектдан бошқа мақсадларда фойдаланишга ўтамиз», — деди банк ...\nшифохоналарининг бирида ишлаб чиқилган «BioMind» сунъий интеллекти миядаги ўсимтани аниқлашда тажрибали тиббиёт мутахассисларини ортда қолдирди, деб ёзмоқда «Life.ru». «Синьхуа» агентлиги нейротармоқ ... эҳтимол қилинаётган 225 нафар беморнинг тиббий хариталари берилди. сунъий интеллект узил-кесил ғалаба қозонди. Нейротармоқ касалликларни 83 ...\n«Computex 2018» юқори технологиялар халқаро кўргазмасида «NVIDIA» компанияси «Jetson Xavier» номини олган чипни тақдим этди.\nБиргаликда чизамиз. «Google» сунъий интеллект асосида ишловчи глобал харитани ишга туширди\nрухсат берувчи «World Draw» сайтини ишга туширди. Бунда одамларга сунъий интеллект ёрдам беради, деб хабар қилди «NV.ua». Фойдаланувчилар ... уй, ўсимлик, бассейн ёки транспорт воситасини суратга оласиз, сунъий интеллект эса унинг 3D-моделини яратади. Сиз тайёр бўлган объектнинг ...\nсунъий интеллект базасида хавфсизлик назоратини амалга оширувчи жиҳозлар яратилди, у текширувни тезроқ якунлаш ва навбатларнинг камайишига хизмат ...\nбилан биргаликда яратди, деб хабар беради «Hi-tech.mail.ru». сунъий интеллект олимларга оловли шарнинг тарқалишини ва ҳалокат зоналарини ...\nсунъий интеллект соҳасида етакчи ҳисобланган 50 нафардан ортиқ эксперт Жанубий Кореянинг илғор технологиялар институтига («KAIST») нисбатан бойкот ... эълон қилишга тайёр эканликларини билдирди. Бунга мазкур институт сунъий интеллектдан фойдаланган ҳолда қурол яратиш тарафдори эканлиги сабаб ...


Юлдуз Усмонова ИИВ ходимларини қаттиқ ҳақоратлади. Бунга қандай жавобгарлик бор? - Zamin.uz\n19:23 / 04.05.2020\nЮлдуз Усмонова ИИВ ходимларини қаттиқ ҳақоратлади. Бунга қандай жавобгарлик бор?\nИжтимоий тармоқларда хонанда Юлдуз Усмонованинг ички ишлар органлари ходимларини ҳақорат қилгани, шунингдек, очиқчасига карантин қоидаларини бузгани акс этган видеолар тарқалди. Унинг бу ҳаракатлари ижтимоий тармоқ фойдаланувчиларининг эътирозларига сабаб бўлмоқда. Хўш хонанданинг бу ҳаракатлари қандай оқибатларга эга?\nСўнгги бир ярим ой ичида ваколатли давлат органлари томонидан карантин қоидаларини бузиш, ички ишлар органлари ходимларининг қонуний талабларига бўйсунмаслик ва бошқа шу каби кўплаб ҳуқуқбузарликларга оид 100 мингдан ошиқ ишлар кўрилди. Бошқаларга ўрнак бўлиши учун қоидабузарларга маъмурий қамоқ ёки жиноят иши қўзғатилишигача бўлган қатъий чоралар кўрилди. Ҳатто кўчада тиббиёт ниқобисиз юрган ёшлар 15 суткага қамалганига оид ҳолатларга ҳам гувоҳ бўлдик.\nБугун ижтимоий тармоқларда Ўзбекистон халқ артисти, хонанда Юлдуз Усмонованинг ички ишлар органлари ходимларига нисбатан ҳақоратомуз сўзлари ва ҳаракатлари акс этган видеороликлар тарқалди. Уларда хонанда тунги вақтда ички ишлар органлари ходимлари ташаббус кўрсатиб Сардобадаги тошқиндан жабр кўрган аҳолига ёрдам кўрсатиш учун ўтказаётган хайрия тадбирларида хавфсизлик чоралари ва тартиб-интизомни таъминлаб бермаганидан норозилигини баён қилади.\nВидеода Юлдуз Усмонова карантин чоралари амал қилиб турган бир вақтда, жамоат жойида тиббиёт ниқобисиз юрганини кўриш мумкин. Бундан ташқари, у ички ишлар органлари ходимлари (аниқроғи тизимининг) шаъни, қадр-қиммат ва ишчанлик обрўсига путур етказадиган сўзлар айтади ва ҳаракатлар амалга оширади.\n«ГАИ келди, шу трассага қарайман деб. Одам бер дедим, мана бу ерга қарагани, кўрдинглар, хўп деди, кетди, бермади. Участковой шундай ярим соат ***га бир тепиб келди, ярим соат кўриндида оғзини очиб қочворди. Энди мен бунақанги безалабрностни (палапартишликни - таҳр.) кўрмаганман. Йўқ сизларга, йўқ, ноль в карбоке вы. Ни какой уважение, какой уважение какое любви может быт. Вот вам уважение (шу кадрда қўл ҳаракати билан ҳақорат белгисини кўрсатади - таҳр). Уважение надо заслуживать, уважаемые люди в погонах. Мен мутлақо айтяпман, журналистларимиз, ёзинглар, ёритинглар шунақа нарсани. Видите спят они такого время. Омон бўлинглар!», дейди хонанда инстаграмдаги саҳифасига жойлаштирилган видеода.\nУ яна бир видеода ходимларнинг оталарини лаънатлайди.\n«Бугун Мирзо Улуғбек туманининг мелисасининг зами (туман ИИБ бошлиғи ўринбосари назарда тутилган бўлиши мумкин – таҳр.) трассага қарайман деди. Майор эди. Битта мелиса беринг, ГАИ беринг, эплолмай қолдик дедим, хўп деди, бермади. Участковой чиқмади.\nПадарлаънати бўлдиларинг бугун. Халқ бирлашди, халқнинг ёнида турмадиларинг. Тфу! ГАИларга, мелисаларга», дея ҳақоратини давом эттиради хонанда.\nЎзбекистон Республикаси Маъмурий жавобгарлик тўғрисидаги кодекснинг 54-моддасига кўра, карантинли ва инсон учун хавфли бўлган бошқа юқумли касалликлар пайдо бўлиши ҳамда тарқалиши шароитида ваколатли органнинг махсус талабларига зид равишда жамоат жойларида ниқобсиз бўлиш базавий ҳисоблаш миқдорининг беш бараваригача миқдорда жарима солишга сабаб бўлади.\nБундан ташқари, Маъмурий жавобгарлик тўғрисидаги кодекснинг 41-моддасига кўра, ҳақорат қилиш, яъни шахснинг шаъни ва қадр-қимматини қасддан камситиш базавий ҳисоблаш миқдорининг йигирма бараваридан қирқ бараваригача миқдорда жарима солишга сабаб бўлади.\nИжтимоий тармоқларда айланаётган видео фуқаро Ю.Усмонованинг юқорида кўрсатилган қонун нормаларини бузганини кўрсатиб турибди. Шундай экан, у ҳам Ўзбекистон Республикасининг бошқа фуқаролари каби маъмурий жавобгарликка тортилиши лозим.\nЗеро, МЖтКнинг 3-моддасига кўра, маъмурий жавобгарлик тўғрисидаги қонун ҳужжатлари қонунийлик, фуқароларнинг қонун олдида тенглиги ва айб учун жавобгарликнинг муқаррарлиги принципларига асосланади.\nБундан ташқари, унутмаслик керакки, бир фуқаронинг хайрли амаллар билан шуғулланиб, халққа ва жамиятга фойдаси тегаётгани унга бошқа бир фуқаро ёки соҳа вакилларини ҳақорат қилиш ҳуқуқини бермайди.\nУшбу видео юзасидан Ўзбекистон Республикаси Маданият вазирлиги хонандага нисбатан ўз эътирозларини билдирди.\n«Юртимизга келган синовлар пайтида Юлдуз Усмонова томонидан билдирилган фикрлар ноўриндир, шунингдек, санъаткорнинг хабари бўлмаса керак, икки ой давомида ўз оиласи ва уйига ҳаттоки бормаётган ички ишлар ходимлари ижтимоий тармоқларда нолишаётгани йўқ. Чунки, улар халқнинг тинчлиги йўлида кунни кун, тунни тун демай меҳнат қилишяпти», дейилади вазирлик муносабатида.\n4 май куни Юлдуз Усмонова Ички ишлар вазирлигидан узр сўрагани акс этган видео ҳам пайдо бўлди. Амалдаги қонун ҳужжатларига кўра узр сўраш шахсни содир этган ҳуқуқбузарлиги учун жавобгарликдан озод этишга сабаб бўлмайди.\nҲозирча Ички ишлар вазирлиги вазият юзасидан муносабат билдирмади.\nЮлдуз Усмонова ИИВ ходимлари ҳақорат «Замин» янгиликларини «Вконтакти»да кузатиб боринг


Пойтахтликлар дастурхонини безайди\nТуркистон вилоятида етиштирилган қишлоқ хўжалиги маҳсулотлари Нур-Султан шаҳрига жўнатилди. Йўлга чиққан юк машиналарига умумий қиймати 123,5 миллион тенгелик 243 тонна маҳсулот ортилган. Автокарвон пойтахтга етиб боргач, маҳсулотлар ярмаркада сотилади.\nТаъкидлаш жоизки, Туркистон вилояти ташкил топганига 1 йил тўлиши муносабати билан 22-23 июнь кунлари Нур-Султан шаҳрида вилоятимиз қишлоқ хўжалиги маҳсулотлари ярмаркаси ўтади. Унда 39та ишлаб чиқарувчи 243 тонна қишлоқ хўжалиги маҳсулотларини пойтахтликлар ва меҳмонларга бозор нархидан 10-15 фоиз арзон баҳода сотади.\nЯрмаркада сотиладиган гўшт ва гўшт маҳсулотлари, сабзавот, сут маҳсулотлари, полиз, балиқ, асал ва бошқа экологик тоза маҳсулотлар пойтахтликлар дастурхонини безайди.\nВилоят ҳокимининг матбуот хизмати, 2019-06-24, 11:28 116


Мобил илова орқали танишининг картасини «шип-шийдон» қилган қувалик ушланди - Terabayt.Uz\nМобил илова орқали танишининг картасини «шип-шийдон» қилган қувалик ушланди\n24 сентябрь куни Қува туманида яшовчи фуқаро И.Э., туман ИИБ бошлиғи номига ариза билан мурожаат қилган. Унда баён этилишича, фуқарога тегишли банк пластик картаси ҳисобидан 2.135.625 сўм миқдоридаги пуллар ечиб олинган, деб ёзади Xabar.uz.\nЎҚИНГ: Click билан «қилиқ қилган» шовотлик «шоввоз» қўлга тушди\nТерговга қадар текширув ҳаракатлари давомида фуқаро И.Э., таниши 28 ёшли Н.Ю., билан биргаликда зиёрат вақтида, 2020 йилнинг 7 сентябрь кунидан 10 сентябрь кунига қадар мобил илова орқали Н.Ю., ўзининг телефон рақамига И.Э.,нинг пластик карта рақамларини киритиб, 2.135.625 сўмни ечиб олишга эришганлиги аниқланган.\nМазкур ҳолат юзасидан Қува тумани ИИБ ҳузуридаги Тергов бўлими томонидан Жиноят кодексининг 169-моддаси 3-қисми «б» банди (ўғирлик) билан қўзғатилган.\nЎҚИНГ: Картадан-картага пул ўтказишнинг 50% арзон йўлини биласизми?\n#Ички ишлар вазирлиги #пластик карта #Ўзбекистон #жиноятчилик


Индонезия ҳукумати ва мамлакатдаги Ачех вилояти исëнчилари ўртасида тарихий сулҳ шартномаси имзоланди.\n07 март 2021, Тошкент вақти: 06:47\nҚарийб 30 йилдан буëн давом етаëтган низога барҳам бериши мумкин бўлган бу ҳужжат имзолангунга қадар 15 мингга яқин одам қурбон бўлган.\nМузокараларда воситачилик қилган Финляндия собиқ президенти Марти Ахтиссари бу борада шундай баëнот берди:\n“Бизнинг олдимизда Ачех ўлкаси аҳлига тинч¸ адолатли ва демократик жамиятда янги ҳаëт бошлаш имконини беришдек бир вазифа турган эди. Шартномани имзолаш орқали томонлар қатор шартлар билан бирга инсон ҳуқуқларига риоя қилиш шартини ҳам ўз бўйнига олди. Ачехда инсон ҳуқуқлари бўйича маҳсус суд ва сулҳ комиссияси тузилади”.\nАчех вилояти исëнчилари вакили Малик Маҳмуд эса Марти Ахтиссарининг бу баëнотига жавобан бундай деди:\n“Биз шунча вақт олиб борган курашдан асосий мақсад Ачех халқи учун адолатни қарор топтириш эди. Чунки¸ бу ерда нотинчлик ва адолатсизлик ҳукм сурди. Ендиликда биз сулҳ шартномасини имзолар еканмиз¸ адолатни қарор топтирувчи жараëнга туртки бердик¸ деб умид қилаяпмиз”.\nАчех вилояти исëнчилари вилоятга мустақиллик берилиши талабидан воз кечди ва қуролларни топширишга ва’да берди. Индонезия ҳукумати эса ўз навбатида ҳудуддан қўшинларни олиб чиқиб кетиш ва Ачехда сиëсий партиялар тузилишига розилик беришни ва’да қилди.


Президент Тошкентга йирик брендларни жалб қилишга кўрсатма берди – Kommers.uz\nБизнес, Иқтисодиёт\t11:10 | 1.2.22\nПрезидент Тошкентга йирик брендларни жалб қилишга кўрсатма берди\nШавкат Мирзиёев Тошкент шаҳрида амалга ошириладиган лойиҳалар тақдимотида пойтахтга йирик брендларни жалб қилишга кўрсатма берди. Бу ҳақда Президент матбуот хизмати хабар бермоқда.\nДавлат раҳбари Тошкент шаҳрининг молиявий, иқтисодий имкониятлари кенглигини, ҳудудий лойиҳаларни кўпайтириб, ҳар бир туманга қўшимча 100 миллион доллар жалб қилиш мумкинлигини таъкидлади.\nТашқи савдо борасида ҳам «ўсиш нуқталари» белгилаб олинган. Хусусан, жорий йилда Тошкент шаҳри экспорти 1 миллиард 400 миллион доллар бўлиши кутилаётган бўлса, 2026 йилга бориб бу кўрсаткични 2 миллиард 500 миллион долларга етказиш мўлжалланган.\nШунингдек, йирик халқаро брендларни жалб қилиш орқали ҳам ички бозор талабини қондириш, ҳам экспортни ошириш бўйича кўрсатмалар берилган.


Абдусаид Кўчимов: МЕН ШОИРМАН, ИСТАСАНГИЗ ШУ! (Янги китобнинг 2-қисми) | ДУНЁ ЎЗБЕКЛАРИ | Mobile Version\nАбдусаид Кўчимов: МЕН ШОИРМАН, ИСТАСАНГИЗ ШУ! (Янги китобнинг 2-қисми)\n05/26/2016 Ismat Khushev Адабиёт\nЯқинда давлат мукофоти соҳиби, таниқли адиб Абдусаид Кўчимовнинг улуғ ўзбек шоири Абдулла Орипов ҳақидаги “Мен шоирман, истасангиз шу!” номли янги китоби нашрдан чиқди.\nУнда Абдусаид Кўчимов Абдулла Орипов билан бўлган суҳбат ва гуруҳлар асосида унинг буюклиги ва даҳолигини содда ва самимий сатрларда исботлаб беради.\nБугун биз Тошкентдан китобнинг электрон вариантини қабул қилиб олдик.\nЭнди мазкур китобни бобма-боб сайтимизда эълон қила бошлаймиз.\nБиз бутун дунё ўзбеклари номидан ажойиб ва бағри дарё инсон, таниқли ёзувчи Абдусаид Кўчимовга Орипов ижоди мухлислари номидан ўз миннатдорчилигимизни билдирарканмиз, у кишига ва устозимиз Абдулла акага сиҳат саломатлик, бахт саодат ва узоқ умр тилаб қоламиз…\n22 май, 2016 йил,\nТоронто шаҳри, Канада…\nХалқимизнинг ардоқли шоири,\nАбдулла Орипов гурунглари\n2012 йил 18 июл\nШу асно гурунгимиз, ўз-ўзидан ўзбек халқининг суюкли фарзанди, жаҳон адабиёти хазинасига “Навоий”, “Қутлуғ қон”, “Олтин водийдан шабадалар” каби бебаҳо жавоҳиротлар ҳадя этган улуғ адиб Ойбек фазилатларини эслаш билан бошланиб кетди.\n– Ойбек домланинг суҳбатларини эшитиш бизга насиб этмади, – дедим Абдулла аканинг Ойбек ҳақидаги фикрларини батафсилроқ эшитиш иштиёқида. – Аммо, домла ниҳоятда пок ва беғубор бўлган эканлар.\n– Илму фан дейсизми, саркардалик ёхуд адабиётми, барча соҳаларда ҳар бирининг номи бутун миллат тарихини безай оладиган зотлар мавжуд: Алишер Навоий, Мирза Бобур, Қодирий, Чўлпон. Ана шу бетимсол шоданинг энг йирик гавҳар доналаридан бири, шубҳасиз Ойбекдир.\nБундай покиза, фариштали зотлар камдан-кам келади, – деб бошлади Абдулла ака. – У киши ҳам улуғ ижоди, ҳам пок шахсияти билан инсоният учун доимо ибрат намунаси бўладиган ҳавасли фазилатлар эгаси эди. Биргина “Навоий” тарихий романи учун Ойбек шоён таҳсинга сазавордир. – Абдулла ака гапира туриб гавдасини бир-икки қимирлатиб ўтирган жойига жойлашиброқ олди. – Биз нима учун тарихни ўрганамиз, тарихий китоблар ўқиймиз, ёзамиз? – давом этди кейин. – Чунки, тарих, аввало, тарихий ҳақиқат учун зарур.\nҚолаверса, миллат ўз-ўзини танимоғи учун мунаввар кўзгу унинг тарихи ҳисобланади. Бизнинг улуғ тарихимиздан жудо қилиш ҳаракатлари кўп бўлган. Жумладан, Навоийни “Ўзбек шоирими – йўқми?” деган мазмунда катта-катта мунозаралар уюштирилган. Шундай йиғилишларнинг бирида бобомизни Чиғатой-ўғиз миллатига тақаб, бу миллат Сирдарё бўйларида яшаган ва қирилиб кетган, демак, Навоийнинг миллати йўқ, деган хулоса чиқаришгача борилган.\nБезбетликни кўринг! Улар бизни тарихи йўқ, маънавияти йўққа чиқармоқчи бўлишган. Йиғилишга кечроқ келган Арбели деган грузин академик: “Улуғ грузин шоири Шота Руставелидан улуғ ўзбек шоири Алишер Навоийга салом!”, дегандан кейин эса зал беихтиёр қалқиб кетиб, ҳамма чапак чалиб юборган. Ўша замонларда бизни жаҳон халқлари карвонининг охирги туяси, деб атаганлар, биз ҳам бундай атамаларга кўникиб қолган эдик.\nОйбекнинг “Навоий” романи юксак бадииётидан ташқари, ҳалигидақа камситишларга берилган жавоб – зарбалиги билан ҳам қадрли, аҳамиятли. Мен кўпгина тенг-тўшларим қатори бу улуғ устоз суҳбатларидан баҳраманд бўлганимдан, меҳр булоғидан қониб ичганимдан ифтихор қиламан.\nУстоз Ёзувчилар уюшмасига киришимга тавсия ҳам берган эдилар, – ҳикоя шу ерга етганида Абдулла ака тўхтаб бир пас тин олди. – Шу ерда сал чекиниш қилсам майлими? – деди сўнгра узрли оҳангда. – Мақтанчоқликка йўймасанглар, Ойбек домла менга қай йўсин тавсия берганларини айтаман.\nБиз жон-жон деб турардик. Вужудимиз қулоққа айланиб, устоз томон энгашиб олдик.\n– Бир куни ёзувчи Носир Фозилов билан домланикига бордик, – деб бошлади устоз. – Бу менинг домланикига иккинчи маротаба келишим эди. Биринчи марта Ғафур Ғулом номидаги Адабиёт ва санъат нашриётида ишлаётган пайтимда Ойбек романлари муҳаррирларидан бири бўлган марҳум Рустам Комилов билан боргандим.\nРустам ака: “Сени Ойбек ака йўқлаяпти”, – деганда қаттиқ ҳаяжонландим, эндигина матбуотда уч-тўртта шеъри чиққан болани шундай гигант адиб йўқлаттирганига ишонгим келмасди.\nҲозиргидай кўз олдимда: уйга кирганимиздан сўнг, Рустам ака мени таништирди. Домла машаққатли талаффуз билан исмимни такрорлади. Сўнг Зарифа опа, Ойбек адабиётимизнинг кенжа авлоди билан қизиқаётгани, баъзи бир тенгқурларим қатори, менинг машқларимни ҳам ўқигани учун чақиртирганини айтди.\nДомла кўпчилик номдор инсонларда камдан-кам учрайдиган самимият ва болаларча беғуборлик билан опанинг гапларини тасдиқлади. Адабиёт заҳматлари ҳақидаги ўша кунги суҳбат ҳалигача қандай бўлса, шундайлигича – сўзма-сўз ёдимда турибди. Айтаверсам, бир китоб.\nХуллас, иккинчи марта бордик. Домла ҳовли ўртасида оддийгина курсида, бошида қоракўл папаҳ, ёлғиз хаёл суриб ўтирган экан. Ўша стол атрофида давра қуриб бир пас суҳбатлашиб ўтирганимиздан кейин, фавқулодда Ойбек домла менга қараб, чап қўли билан “Ўқи!” дегандек ишора қилиб қолди.\nЎша кунлари Кавказдан қайтиб, “Арманистон” деган шеъримни ёзиб тугаллаган эдим. Нима бўлса бўлар, деб шеърни ўқиб юбордим. Қисқаси, шу куни менинг бутун умримга татирлик ҳодиса юз берди: Ойбек домла Ёзувчилар союзига киришимга тавсия ёзиб берди.\nШоир, адиб, мутафаккир олим, тарихнавис сифатида тенги йўқ бу зот ёшларга ҳам ота каби меҳрибон эди. Бундай улуғ инсонлар адабиёт алломалари орасида у қадар кўп эмас. Менинг назаримда, Ойбек носир сифатида, Қодирий сингари адабиётда ўзбек миллий қиёфасини яратган адиб, шоир сифатида назмимизнинг абадул-абад гултожига айланган зоти шарифдир.\nҲамид Олимжон бекорга: “Ойбек прозада шоиру поэзияда прозаикдир”, демаган. Туркманларнинг улкан ёзувчиси Берди Кербобоев бир жойда: “Мен Ойбекни қардош Ўзбекистон адабиёти осмонидаги ой деб ҳисоблайман”, дейди.\nОйбек домла ҳаммага қўлидан келган ёрдамини аямайдиган, ўта одил, ўта сахий, ўта жўмард ва мурувватли қалб эгаси эдилар. Унинг қалбида гина-кудурат, ҳасад, ғайирлик, ғараз, ўткинчи алам ва озор учун қасос олиш, кўролмаслик, бахиллик, кибр дейилмиш ярамас туйғулардан асар ҳам йўқ эди.\nБаъзи майда одамларнинг ғашга тегувчи қилиқлари, такаббурликлари хаёлимдан ўтганда, ўшандоқ тоифаларнинг қилмишларидан, хатти-ҳаракатларидан ичим эзилади. Худди шундай ҳасадчи, ичи кир кимсаларнинг ношудлигидан усталик билан фойдаланган ўша давр мафкурачилари Ойбекдек бетимсол одамни тилдан қолдирди.\nОйбек Ёзувчилар уюшмасида раислик қилган йилларда уюшмада Лена хола деган фаррош ишлаган. Шу кампир гоҳо пичирлаб айтардики, Ойбек уйига кетганидан кейин, кечаси махсус одамлар келиб Ойбек хонасида у йиртиб ташлаган турли-туман қоғоз қийқимларини саватдан олиб, бир-бирига улаб ўқиб чиқишар экан.\nОйбек ҳамиша даҳшатли сиқувлар, пинҳона кузатувлар гирдобида яшаган. Аммо гунг бўлиб, уйдан чиқолмай қолганида ҳам покликка хиёнат қилган эмас.\nАбдулла ака чой ҳўплаётганида, устознинг “Ойбек ҳақида қўшиқ” деган шеъри эсимга тушди:\nҚарасам, Абдулла ака бошини олдинроқ ташлабгина, диққат билан эшитиб турибди. Яна тўрт қатор айтвордим:\nСўнгида бергай садо.\n– Яхши эслатдингиз, – деб кўнглимни кўтариб қўйди Абдулла ака. Сўнгра хаёлчанлик билан деди: – Ойбек ижодининг шуҳрати ўзбек халқининг шуҳратини орттиради, халқимизнинг ифтихор қилишига асос беради. Унинг шахсияти шундай азамат бир дарёки, бу дарёдан бир ҳовуч сув ичган одам умрбот лаззатланади.\nҲозир-чи? – деб ўтирган жойида қаддини ярим ростлаб мийиғида маъноли жилмайиб қўйди. – Гоҳ-гоҳ ҳозир шундай дарёдил одамлар борми, деб атрофга қараниб, одамларнинг шумликларидан ваҳимага тушиб кетган пайтларим бўлади. Демак, улуғлик ҳам индивудуал ҳодиса. Бутун оммадан шуни талаб қилиб бўлмайди. Ҳар ҳолда қаноат, сабр бўлиши керак.\n– Шундай беозор ва буюк инсонни иғво қилишга қандай тили борди экан?! – аламли хитоб қилди Муҳаммад.\n– Ойбеклар яшаган давр беҳад мураккаб бўлган. – деди Абдулла ака Муҳаммадга жавоб бераётган тарзда. – Ҳар бирининг ортида икки-учтадан пойлоқчи юрган. Ундан ташқари, ёзувчи қавмининг ичида ҳам бир-бирини сотадиганлар, гап ташийдиган “қулоқ”лар кўп бўлган.\nБир вақтлар Мильчаков, Швердин деганлар ўзимизнинг “яловбардорлар”дан уч-тўрттасини қаватига олиб Ойбекка қарши ҳужум бошлайди. Ҳозир сизга бу “яловбардорлар” кимлар эканини номма-ном айтишим ҳам мумкин.\nАммо, муҳтарам Президентимизнинг маънавият соҳасидаги доно сиёсатига амал қилиб, ундай қилмаймиз. “Биз яқин ўтмишимизни тафтиш қилмасдан халқимизни поракандаликдан сақлаб қола олдик, – дейдилар Ислом ака. – Мен ўтмишда ким кимга ёмонлик қилганини қўзғаб ҳозирги яхши муносабатларни бузишга қаршиман”.\nМиллат, давлат аҳамиятига эга бўлган ўта муҳим тарихий гап бу. Фақат, бошқаларга ибрат бўлмоғи учун Ойбекка қарши бўлган тўда бошида Уйғун ака турганини тилга олсак етади.\n– Қолаверса, домла Уйғуннинг бу масаладаги қилиқлари кенг жамоатчиликка аллақачонлар маълум ва ошкор бўлиб бўлган, – сўзини давом этарди устоз. – Хуллас, гуруҳбозлар даставвал “Навоий” романида Навоий сиймоси ортиқча идеаллаштирилган деган даъвони кўтариб чиқади.\nРоман нуфузли комиссия томонидан тафтиш қилинади ва иғвофурушларнинг даъволари тасдиқланмайди. Аксинча, 1946 йил романга биринчи даражали Сталин мукофоти берилади.\nШум нияти амалга ошмаган ҳалиги гуруҳ энди жон-жаҳд билан “Олтин водийдан шабадалар”га ёпишади. Гап шундаки, ўша кезларда бу роман учун Ойбекка иккинчи марта давлат мукофоти берилмоқчи бўлади.\nДовруғли олимлардан бири “Қизил Ўзбекистон” газетининг тўрттами-бештами сонида ўзбек адабиётининг баъзи камчиликлари ҳақида гапирган бўлиб, асосан Ойбек романига маломат тошларини дўлдай ёғдиради.\nВаҳоланки, ўша мақола муаллифи – довруғли олим Ойбекка яқин – шогирд мақомида бўлган. Москвада диссертация ҳимоя қилганда, Ойбек уни қўллаб катта нутқ сўзлаган. Зарифа аямизнинг “Ойбегим менинг” деган китобини варақлаган киши, ўша замон иғвогарлари ҳақида шу хилдаги яна кўпдан-кўп воқеаларни билиб олиши мумкин.\nҚаллоб ва бешафқат тузум дарбонлари ёзувчиларни бир-бирига тезлаб, жиққа-мушт қилиб, дўғириб, жонини олиб қўйган – зада қилиб ташлаган. Айримларигина ҳар хил сабаблар билан омон қолган. Масалан, ғанимлари қанча “елиб-югурмасин” Ойбек домлани, Шайхзода, Саид Аҳмад ёки Шукрулло сингари қаматиб юборишга эришолмаган. Ойбекни кам гаплиги, Ғафур Ғуломни лўлипитиш қилиқлари асраб қолган.\nКамгаплик Ойбекни кўп балолардан асради, деган гапни менга Тўхтасин Жалолов айтувди. “Йигитлик вақтимизда давра қуриб ўтирсак, ичиларди. Ўтирганларнинг учдан икки қисми “ёзиб оладиган” одамлар эди. Ойбек гапирмай ўтирарди. Шу индамаслиги уни асради”, деганди домла Жалолов.\n“Ғафур Ғулом мўлтони эди. Кечаси билан ҳукуматни сўкиб, эртаминан мен партиясиз яшолмайман, деб шеър ёзиб, радиода варанглатиб ўқиб, шу билан ўзини эҳтиётлаб юрарди”, деган гапни ҳам Жалолов домладан эшитганмиз.\nДушманлари бир гал Ғафур акани ёмонлаб Рашидовнинг олдига боришади. Шунда Шароф ака, Ғафур Ғуломнинг фойдаси кўпми, зиёними, дейди. Иғвофурушларнинг боши эгилиб қолади. Шароф Рашидович Абдулла Қаҳҳор ҳақидаям худди шундай гапни айтган, Қаҳҳорга тегманглар, деган.\n– Лекин, Абдулла Қаҳҳор, негадир умр бўйи Рашидовга қарши гаплар қилган…\n– Бу икки шахс ўртасидаги муносабат чигал ва ҳайрон қоларли, – деди Абдулла ака бир муддат ўйланиб турганидан кейин ўша хаёлчанлик билан. – Ўтган алломалар ҳаётини кузатсангиз, кўпдан-кўп улуғларнинг ижоди билан яшаш тарзи ўртасида фавқулодда қарама-қаршиликлар борлигидан ўйга толасиз. Фақт Навоий ҳазратларигина бундай қусурлардан холи.\nНайим Каримов бир китобида, Қаҳҳор домла ёзувчиликдан бошқа “ўта муҳим” вазифаларни ҳам бажарган, уни Московда юксак мақомдаги сирли покравителлари бўлган, Қаҳҳор Рашидовга тош отиш билан одамларнинг диққатини ўзига қаратиб, катта обрў қозонган, деган мазмунда мулоҳаза билдиради.\nТикилиброқ қаралса, Найим домланинг шу иддаолари беҳуда эмасдай туюлади менга ҳам.\nСуратда: Ўзбекистон Қаҳрамони Абдулла Орипов садоқатли шогирди, истеъдодли шоир Муҳаммад Исмоил билан…\nЎлмас Умарбеков: “Қизимга мактублар” – Иложи бўлса, мени унутма… (Васиятнома)\nСирожиддин Саййид——–: Ўлмас Умарбеков кўчаси…\nКетдим. Соғинсангиз стол устида шеърларим ёзилган дафтар туради – Жўрабек\nАбдусаид Кўчимов Самарқанднинг Ургут туманида туғилган…\nЁзувчилар уюшмаси раиси Сирожиддин Саййидга ёш ижодкорлар номидан Очиқ хат\nАбдулло ЗУҲУР: НАЙНИ БЎЗЛАТИБ КЕТГАН ШОИР (Туркия сафари хотиралари)\nЎлмас Умарбеков ёди: “Қизимга мактублар” номли васиятнома…\nБердиёр Жумаев: Олти аср ёди – кўҳна кечмиш фарёди (Одил Ёқубов хотирасига)\nБаҳоринг муборак бўлсин ушбу дам, Менинг Ўзбекистон – дилбар Ватаним!


36651 Ўқиш режими + -\nБир куни келиним Мукаррамхоннинг тоби қочиб қолди. Зудлик билан шифохонага бордик. Ҳомиладор бўлгани учун шифокорлар бир оз даволансин дейишди. Уйга қайтарканман, келиним тақвим китобини олиб келишимни илтимос қилди. Шифохонага кўргани борганимда йиллик тақвим китобчасиги олиб бордим. Келиним шифо топиб уйга қайтгач, иккита қизиқ воқеани бизга сўзлаб берди.\nШифохона ошхонасида овқатланишга тўпланишгач, бир ёш келинчак овқат олдидан «Бисмиллоҳур роҳманур роҳийм» дебди. Ёши каттарок аёл: «Синглим, бу калима ундай айтилмайди. Унда «у» ҳарфи йўқ, деб, калимани тўғри талаффуз килишни ўргатибди. Келинчакка бу танбеҳ ёқмабди ва: «Бизда ҳамма шундай айтади. Сиз аралашманг», деб ўз билганидан қолмабди. Шунда аёл: “Майли, ихтиёрингиз, мен билганимни айтдим, дилингизни оғритган бўлсам, узр”, дебди.\nТушликдан сўнг хонага киргач, мен келинимга ташлаб кетган тақвим хонадаги аёллар қўлида қўлма-қўл бўлиб кетибди. Уни кўздан кечираётган ҳалиги ёш келинчакнинг нигоҳи нақшдек гўзал ва чиройли ёзувга тушибди. Келинимдан араб ёзувидаги оятни ўқиб беришни сўрабди. «Бисмиллаҳир роҳманир роҳийм». Бу калимани эшитгач, ҳалиги катта ёш аёлга терс гапирганидан хижолат бўлибди. У ўзининг қилган хатосини тушуниб, аёлнинг ёнига бориб, ундан узр сўрабди. Аёл хурсанд бўлиб кетибди. Сўнгра аёл у ерда йиғилган келинпошшаларга бувисидан ўрганганларини айтибди\n“Бувим ҳар доим ҳозир сизларга айтиб берадиган тавсияларни ўргатишдан чарчамас эдилар. Вақт ўтиб бу тавсиялар бизнинг хулк-одобимизга, турмуш тарзимизга сингиб кетди. Ва таъкидлаб айтаманки, бу хулқ-одоб бизни фаровон ва хотиржам яшашимизга сабаб бўлди, умримизга, ризқимизга барака берди. Сизлар ҳам канда қилмай, умрингиз давомида риоя этинг. Шунда ҳосилини кўрасиз. Кейинроқ китобларни ўқисам, бувимнинг айтганлари Пайғамбаримиз алайҳиссаломнинг тавсияларидан экан. Бувим доим шундай дердилар:\n“Ҳамиша саломни канда килма, катта кичикка «Ассалому алайкум» дегин. Гарчи ҳеч кими йўқ уйга қадам босганинг-да ҳам салом бериб киргин, бунинг ўзига яраша ҳосияти бор.\nОвқатдан олдин доимо қўлингни ювиб, кейин дастурхонга ўтир. Дастурхондаги нонни, таомни ўнг билан ол. Тановул қилишдан олдин «Бисмиллаҳир роҳманир роҳийм» дегин. Овқатланиб бўлгач, Аллоҳга ҳамд айтиб, юртга, оилангга, хонадонингга тинчлик-омонлик тилагин, шунда барака бўлади. «Бисмиллаҳир роҳманир роҳийм” калимасида ва шукронада гап кўп...”\nКейинги гал борганимда, ўша келинчак келинимдан мени сўрабди.\n‒ Сизнинг олдингизга келаётган аёлни танийман. Кимингиз бўладилар?\n‒ Қайнонамлар. Ўқитувчи эдилар. Ҳозир кексалик нафақасидалар.\n‒ Адашмаётган бўлсам, у киши менинг оиламни сақлаб қолишимга сабабчи бўлганлар. Мени ёш турмушга узатишди. Янги хонадоннинг шарт-шароитларига кўникишим жуда қийин кечди. Хуллас, ҳеч қанча вақт ўтмай, уйга келиб қолдим. Бизнинг ишимиз шаҳар ҳокимлиги хотин-қизлар қўмитасигача борди. У ердаги яраштириш комиссиясида сизнинг қайнонангиз ҳам бор эди. Қайнонангиз мен билан суҳбат килдилар. Ўзлари дуч келган оилавий муаммолар ва унинг ечимлари, сабр қилганларнинг келгусидаги ҳаётлари ҳақида мисоллар билан сўзладилар. Сўнгра турмуш ўртоғим билан ҳам суҳбатлашдилар. Иккимизга ҳадиси шарифлардан, турмушдаги ибратли ҳикоятлардан айтиб бердилар. Суҳбатдан ўзимга хулоса қилиб олдим. Бир ҳафта ўтгач, турмуш ўртоғим мени уйига олиб кетди. Уйдагилар доим сизнинг қайнонангиздан миннатдор бўлиб эслашади. Мана яқинда фарзандли бўламан. Уйга боргач, қайнонангизга менинг раҳматимни айтиб куйинг.\nКелинимнинг ҳикояси мени ҳам қувонтирди, ҳам ўйлантирди. Оиланинг илк бўсағасида турган мана шундай ёшларга, келинпошшаларга катталарнинг сабр ва босиқлик билан тарбия беришнинг оғир залворини ҳис қилгандек бўлдим. Бир оиланинг пароканда ёки саодатли яшашида катталарнинг ҳиссаси нақадар муҳим эканини англагандек бўлдим. Кўзларим ёшланиб, мени яхшиликка ‒ бир оиланинг бахтли, саодатли яшашига сабабчи қилиб қўйган Роббимга шукроналар келтирдим.\nЙигирма иккинчи кун... Ассалому алайкум. Бугун йигирман иккинчи кун. Бугун бир оз бетобман. Кеча ифторликдан кейин ойижоним билан музқаймоқ егани боргандик. Жуда давоми...\n11:28 / 17.06.2017 1182\ngallery linkfile columns4 ids25971,25972,25973,25974,25976 Bintu Sodiq МУСОБАҚА ЯКУНЛАНДИ Бисмиллаҳир роҳманир роҳийм Жорий йилнинг 26 февраль куни «HilolNashr» нашриёти дўконида «muslimaat.uz» давоми...\n23:45 / 28.02.2017 2364\nAёллардан алдов орқали фойдаланиш\nИстиқлол шарофати билан юртимизда диний ва миллий қадриятларимиз тикланди. Диёримизда мусулмонларнинг азалий орзуси амалга оша бошлади. Бунга яққол мисол қилиб давоми...\n00:25 / 11.02.2018 1089\nДинимиз таълимотлари одамни ёлғон гапирмасликка, ростгўй бўлишга ўргатади, лекин ўрни келганда, баъзан ёлғонга ҳам рухсат берган. Келинг, шуни бир мушоҳада қилиб давоми...\n13:02 / 08.11.2020 639


Японияда 9 киши тўфон туфайли ҳалок бўлди\n11:35 / 31.08.2016\nЯпонияга ёпирилган «Лайонрок» тўфони 9 кишини ҳаётдан олиб кетди. Иватэ префектурасидаги Иваидзуми шаҳрида жойлашган қариялар уйида дарёларнинг тошқинини келтириб чиқарган тўфон оқибатида 9 нафар пенсионернинг жасади аниқланди. Бу ҳақда NHK хабар берган.\nАниқлик киритилишича, қурбонларнинг жасадлари мамлакат шимоли-шарқидаги Хонсю оролидаги қариялар уйидан топилган. Қариялар уйида яшовчиларнинг ўлими сабаби аниқланмаган. Воқеа жойида ҳуқуқ-тартибот ходимлари иш олиб бормоқда.\n«Лайонрок» тўфони туфайли шу вақтгача 100дан ортиқ рейс бекор қилинган. Шунингдек, мактаблар фаолияти вақтинчаликка тўхтатилиб, аҳоли эвакуация қилинган.\nБундан олдинроқ, мамлакат бош вазири Синдзо Абэ Хонсю оролига тўфон яқинлашаётгани сабабли Кениядаги ташрифини қисқартиргани ҳақида хабар берилганди.\nСаммит арафасида Вьетнамга кучли тайфун ёпирилди. Камида 27 киши ҳалок бўлди\nЖанубий Хитойда тайфун туфайли фавқулодда ҳолатга юқори тайёргарлик режими эълон қилинди


Охирзамон қирғинлари (15): Аҳли суннатнинг охирзамон фитналари ва қирғинларига оид ҳадисларни воқеликка татбиқ қилишда тутган йўли\nBy IxlosOrg on 03/17/2020 МАҚОЛАЛАР ОХИРЗАМОН ҚИРҒИНЛАРИ\nОят ва ҳадисларга амал қилиш уларни билиш самарасидир. Дарҳақиқат, саҳобалар – Аллоҳ улардан рози бўлсин – охирзамон фитналари ва қирғинлари ҳақидаги хабарларни Пайғамбар саллаллоҳу алайҳи ва салламдан таълим олишар, мақсадлари уларга иймон келтириш, улардаги йўл-йўриқларга амал қилиш, улардан бугун ва келажаклари учун фойда олиш эди. Бу ишлардан баъзиларини ҳадисларни воқейликка туширмасдан, қўлламасдан амалга ошириб бўлмайди.\nПайғамбар саллаллоҳу алайҳи ва саллам Масиҳи Дажжолнинг чиқиши ҳақида хабар бериб, саҳобаларини ундан огоҳлантирган чоғда Мадинада Ибн Сайёд деган бир яҳудий бола бўларди. Унинг хулқ-атвори ва хилқатидаги айрим сифатлар Дажжолнинг сифатларига ўхшаб кетарди. Набий саллаллоҳу алайҳи ва саллам бир гуруҳ саҳобалари билан унинг Дажжол ёки Дажжолмаслигини аниқлаш қилиш учун вақти-вақти билан уни кузатдилар.\nБаъзи саҳобалар ҳадисларда тилга олинган Дажжолдан Ибн Сайёд назарда тутилган деб билар эдилар. Улардан айримлари Расулуллоҳ саллаллоҳу алайҳи ва саллам ҳузурларида бунга қасам ҳам ичган эди. Бу эса, фитналар ҳақидаги ҳадисларни воқеликка туширишнинг асли бор эканига далолат қилади. Ҳадисларни воқеликка тушириш Пайғамбар саллаллоҳу алайҳи ва саллам Ибн Сайёдни текширганларига ўхшаш ҳадислар билан воқелик ўртасидаги мувофиқликни текшириш тарзида бўлиши ёки баъзи саҳобалар Ибн Сайёд Дажжолдир, деб қатъий айтганлари каби ҳадислар билан воқелик ўртасида мувофиқлик бор деб аниқ ҳукм чиқариш тарзида бўлиши мумкин.\nПайғамбар саллаллоҳу алайҳи ва саллам Ибн Сайёд билан Дажжол орасида бир қатор ўхшашликлар бўлишига қарамай уни Дажжол деб қатъий айтмадилар. Маълум бўладики, аломатнинг бир қисми ёки унинг дебочаси зоҳир бўлиши аломат аниқ рўёбга чиқди ёки рўёбга чиқиш арафасида деб ҳукм чиқаришга етарли эмас экан. Негаки, воқеликдаги ҳолат ҳадисларда айтилган қиёмат аломатининг айнан ўзи бўлмасдан унга ўхшаш бўлиши мумкин.\nРасули акрам саллаллоҳу алайҳи ва салламнинг Ибн Сайёд масаласига эҳтиёткорлик ва босиқлик қилган ёндошганлари ғоят ўринли ва тўғри ишдир. Чунки кейинчалик у зотга Ибн Сайёднинг Дажжол эмаслиги аниқ маълум бўлди.\nАбу Саид Худрий разияллоҳу анҳу ривоят қилиб деди: “Расулуллоҳ саллаллоҳу алайҳи ва саллам, Абу Бакр ва Умар Мадина кўчаларидан бирида Ибн Сайёдни учратдилар. Расулуллоҳ саллаллоҳу алайҳи ва саллам унга: “Менинг Аллоҳнинг расули эканимга гувоҳлик берасанми?” дедилар. Ибн Сайёд: “Сен менинг Аллоҳнинг расули эканимга гувоҳлик берасанми?” деди. Расулуллоҳ саллаллоҳу алайҳи ва саллам: “Мен Аллоҳга, малоикалари ва китобларига иймон келтирдим. (Тушингда ёки хаёлингда) Нимани кўрасан?” дедилар. У: “Сув устидаги тахтни кўраман” деди. Расулуллоҳ саллаллоҳу алайҳи ва саллам: “Денгиздаги иблиснинг тахтини кўрасанми? Яна нима кўрасан?” дедилар. У: “Икки рост сўзловчи ва бир ёлғон сўзловчини ёки икки ёлғон сўзловчи ва бир рост сўзловчини кўраман” деди. Расулуллоҳ саллаллоҳу алайҳи ва саллам: “Бу иш (у даъво қилаётган ғайбдан хабар бериш иши) унга аралаш-қуралаш бўлиб кетибди, уни ўз ҳолига қўйинглар”, дедилар.\nРасулуллоҳ саллаллоҳу алайҳи ва саллам Ибн Сайёднинг бир коҳин эканини билдилар. Сўнг Тамим ад-Дорий разияллоҳу анҳу денгиздаги ороллардан бирида Дажжолни кўргани ҳақида хабар олиб келди. Оролдаги Дажжол катта киши бўлса, Ибн Сайёд ўша дамда ҳали вояга етмаган бола эди. Шунинг учун Расулуллоҳ саллаллоҳу алайҳи ва саллам Ибн Сайёднинг Дажжол эмаслигига ишончлари комил бўлди ва қайтиб унга эътибор бермадилар.\n“Абдуллоҳ ибн Сайёд Пайғамбар саллаллоҳу алайҳи ва саллам замонида яшаган бўлиб, айрим саҳобалар уни Дажжол деб ўйлашган. Пайғамбар саллаллоҳу алайҳи ва саллам ҳам то унинг Дажжол эмаслиги маълум бўлгунича у ҳақида иккиланганлар. У Дажжол бўлмаса ҳам коҳинлардан эди”.\nШу ўринда муҳим бир мулоҳаза бор: Ибн Сайёд Дажжолдир, деб қатъий фикр билдирган саҳобалар шундан нарига ўтмадилар, биронталари қодир бўлса ҳам уни ўлдиришга ҳаракат қилмади. Бу эса саҳобаларнинг охирзамон фитналари ҳақидаги оят-ҳадисларга тааллуқли талаб этилган нарса ҳеч нарсани қўшмасдан ёки камайтирмасдан уларга иймон келтириш ва улардаги кўрсатмаларга амал қилиш эканини яхши тушунганларига далолат қилади.\nСаҳобалар разияллоҳу анҳум фитналар ва қиёмат аломатлари ҳақидаги шаръий далилларни воқеликка туширганларини кўрсатадиган далиллардан бири Ҳузайфа разияллоҳу анҳу ривоят қилган ҳадисдир. Ҳузайфа разияллоҳу анҳу қиёмат аломатларидан бирини унутар, сўнг ўша аломатни воқеликда гавдаланганини кўрса, Пайғамбар саллаллоҳу алайҳи ва салламнинг у ҳақида айтган гапларини хотирлар эди. Бу Ҳузайфа разияллоҳу анҳунинг эсига тушган аломатни воқеликка туширганини ифода этади. У бу ҳақда шундай дейди: “Набий саллаллоҳу алайҳи ва саллам бизга хутба қилдилар ва унда қиёматга қадар содир бўладиган нарсаларнинг бирортасини ҳам қолдирмай сўзлаб бердилар. Уни билган билди, билмаган билмади. Мен бу нарсалардан бирини унутиб, сўнг воқеликда кўриб қолсам, худди инсон илгари таниган одамини анча вақтдан кейин яна кўриб, танигани каби шу заҳоти ёдимга тушади”.\nОлимлар охирзамон фитналари ва қирғинлари ҳақидаги оят-ҳадислардан фойдаланишлари ва умматни фойдалантиришлари лозим. Бунинг учун фойдали деб кўрилган пайтда мазкур ҳадисларда келган ишларни воқеликка тўғри татбиқ қилиш лозим. Акс ҳолда, бу ҳадислар беҳуда қолиб кетади, уларга амал қилинмай қолади. Негаки, қиёмат аломатлари қиёмат қоим бўлишининг даракчиларидир. Агар бу аломатлар барча одамлар биладиган даражада воқеликда юз бермаса, Аллоҳнинг уларни одамларга қиёматни ва унга тайёргарлик кўришни эслатадиган аломат қилиб қўйишдан кўзлаган мақсади амалга ошмай қолади.\n Қаранг: “Мавсуат аҳодис ал-фитан ва ашрот ас-соаҳ”, 9.\n Абдуллоҳ ибн Умар разияллоҳу анҳумодан ривоят қилинади: «Умар ибн Хаттоб разияллоҳу анҳу Набий саллаллоҳу алайҳи ва саллам билан бир гуруҳ саҳобалари ичида Ибн Сайёд томон йўл олди. Уни ёш болалар билан Бани Мағола қўрғони олдида ўйнаб юрганда учратдилар. Ўша кунларда Ибн Сайёд балоғат ёшига етай деб қолган эди. У Расулуллоҳ саллаллоҳу алайҳи ва саллам қўллари билан орқасига урмагунларича пайқамади. Сўнгра ул зот Ибн Сайёдга: «Менинг Аллоҳнинг расули эканимга шоҳидлик берасанми?» дедилар. Ибн Сайёд ул зотга назар солди ва: «Сенинг саводсиз араблар расули эканингга гувоҳлик бераман», деди. Кейин Ибн Сайёд: «Ўзинг менинг Аллоҳнинг расули эканимга шоҳидлик берасанми?» деди. Расулуллоҳ саллаллоҳу алайҳи ва саллам бундан бош тортдилар ва «Аллоҳга ва Унинг расулларига иймон келтирганман», дедилар. Кейин Расулуллоҳ саллаллоҳу алайҳи ва саллам унга: «(Тушингда ёки хаёлингда) нималарни кўрасан?» дедилар. «(Тушимда) менга рост ва ёлғон (хабарлар) келади», деди. Шунда Набий саллаллоҳу алайҳи ва саллам: «Унда сенга бу иш аралаш-қуралаш бўлиб кетибди», дедилар ва сўзларида давом этиб: «Мен сенга бир нарсани беркитдим», дедилар. Ибн Сайёд: «У дух», деди. Расулуллоҳ саллаллоҳу алайҳи ва саллам: «Жим бўл! Бундан нарига ҳаргиз ўта олмайсан», дедилар. Умар ибн Хаттоб разияллоҳу анҳу: «Эй Аллоҳнинг Расули, рухсат беринг, бошини танасидан жудо қилай!» деди. Набий саллаллоҳу алайҳи ва саллам: «Бу ўша (Дажжол) бўлса, унга устун кела олмайсиз. Агар ўша бўлмаса, сиз учун буни ўлдиришда бирон яхшилик йўқ», дедилар».\n«Солим ибн Абдуллоҳ айтади: «Абдуллоҳ ибн Умар разияллоҳу анҳумодан қуйидагини эшитдим: «Ўшандан кейин Расулуллоҳ саллаллоҳу алайҳи ва саллам ва Убай ибн Каъб Ибн Сайёд турган хурмозорга бордилар. Набий саллаллоҳу алайҳи ва саллам Ибн Сайёд уларни кўрмасидан олдин ундан бир нарса эшитиш учун хурмо шохлари орасига яшириндилар. Ибн Сайёд эса тўшак устига яктак кийиб олиб ёнбошлаб олган ва тушуниб бўлмайдиган товуш чиқарарди. Ибн Сайёднинг онаси Набий саллаллоҳу алайҳи ва салламнинг хурмо шохлари орқасида беркиниб турганларини кўриб Ибн Сайёдга: «Эй Соф! (бу унинг исми) Ана Муҳаммад!» деди. Ибн Сайёд сапчиб турди. Шунда Расулуллоҳ саллаллоҳу алайҳи ва саллам: «Агар онаси уни жим турганида кимлиги равшан бўлар эди», дедилар» (“Саҳиҳи Бухорий”: “Жанозалар китоби”, “Балоғатга етмаган бола мусулмон бўлиб ўлса, унга жаноза ўқиладими, деган боб”, 1355-ҳадис. “Саҳиҳи Муслим”: “Фитналар ва қиёмат аломатлари китоби”, “Ибн Сайёд ҳақидаги боб”, 2930, 2931-ҳадислар. Ҳадис лафзи Бухорийга оид.\n Шундай ҳолатлардан бири Муҳаммад ибн Мункадир раҳимаҳуллоҳ ривоят қилган қуйидаги ҳадисда келади: “Жобир ибн Абдуллоҳни Ибн Сайёд Дажжолдир, деб Аллоҳ номига қасам ичганини кўрдим. Шунда: “Аллоҳга қасам ичаяпсизми?” дедим. У: “Мен Умарни Пайғамбар саллаллоҳу алайҳи ва саллам ҳузурларида бунга қасам ичганини эшитганман. Пайғамбар саллаллоҳу алайҳи ва саллам уни инкор этмаганлар” (“Саҳиҳи Муслим”: “Фитналар ва қиёмат аломатлари китоби”, “Ибн Сайёд ҳақидаги боб”, 2929-ҳадис).\n Қаранг: “Аломотус-соаҳ: дирасатун таҳлилийя”, 184-185; “Маолиму ва маноротун фи танзийли аҳодис ал-фитан”, 99-106.\n У Мужоҳид имом Саид ибн Молик ибн Синон Ансорий Хазражий бўлиб, доимо Пайғамбар саллаллоҳу алайҳи ва салламнинг ёнида бўлишга ҳаракат қилар эди. У кўп ҳадис ривоят қилган саҳобалардан бўлиб, 1170 та ҳадис ривоят қилган ва 12 ғазотда иштирок этган. Ҳижрий 74 йил Мадинада вафот этган (Қаранг: “Истийъоб”, 4/235; “Сияру аълом ан-нубало”, 3/168-172; “Ал-исоба фи тамйиз ас-саҳоба”, 3/65-67).\n У Абу Бакр Сиддиқ Абдуллоҳ ибн Усмон Таймий Қураший бўлиб, Расулуллоҳ саллаллоҳу алайҳи ва салламнинг саҳобалари, яхши кўрганлари, вазирлари, ўзларидан кейинги халифалари, хулафои рошидинларнинг биринчиси, эркаклардан биринчи мусулмон бўлган кишидир. 142 та ҳадис ривоят қилган, ҳижрий 13 йил вафот этган (Қаранг: “Табақот ал-кубро, 3/125-160; “Ал-истийъоб”, 3/91-102; “Ал-Исоба”, 4/169-175).\n “Саҳиҳи Муслим”: “Фитналар ва қиёмат аломатлари китоби”, “Ибн Сайёд ҳақидаги боб”, 2925-ҳадис.\n У Абу Руқайя Тамим ибн Авс ибн Хорижа Дорий бўлиб, ҳижрий 7-йилда Исломни қабул қилган ва Мадинада яшаган. Кейинчалик Шомга кўчиб ўтган ва Байтул Мақдисда ўрнашган. У биринчи бўлиб масжидда чироқ ёқишни йўлга қўйган кишидир. Замонасининг энг зоҳид кишиси бўлган. Ҳижрий 40 йилда вафот этган (Қаранг: “Ат-тарих ал-кабир”, 2/150-151; “Ал-истийъоб”, 4/235; “Усд ал-ғоба”, 1/95; “Сияру аълом ан-нубало”, 2/442-448).\n Қаранг: “Саҳиҳи Муслим”: “Фитналар китоби”, “Жассоса қиссаси ҳақидаги боб”, 2942-ҳадис. Ибн Касир раҳимаҳуллоҳ Тамим Дорийнинг ҳадисини шу мавзуга оид “ҳал қилувчи” ҳадис деб васфлаган (Қаранг: “Ан-ниҳоя фил-фитан вал-малоҳим”, 55, 60).\n Қаранг: “Мажмуъ фатово Ибн Таймия”, 11/283.\n “Саҳиҳи Бухорий”: “Тақдир китоби”, “Аллоҳнинг амри ўлчовли тақдир экани тўғрисидаги боб”, 6604-ҳадис; “Саҳиҳи Муслим”: “Фитналар ва қиёмат аломатлари китоби”, “Пайғамбар саллаллоҳу алайҳи ва салламнинг қиёмат қоим бўлгунича юз берадиган ишларнинг хабарини бериши ҳақидаги боб”, 2891-ҳадис.\nAvvalgi maqolaДард ва даво (81) Шаръий жазо, гуноҳ ва каффоратнинг турлари ва сирлари\nKeyingi maqola Вабодан сақланиш учун ўн маслаҳат\nAbdulloh 03/18/2020 23:31\nAssalomu alaykum ustoz Alloh taolo tavfiq bersin va bu ishingizni Alloh bardavom li qilsin


UzDaily.uz: “BankExpo-2012”: банк тизими салоҳияти тақдим этилди \n“BankExpo-2012”: банк тизими салоҳияти тақдим этилди\n2012-й. 14-апрель 20:22\nТошкент, Ўзбекистон (UzDaily.uz) -- 11 апрель куни Ўзбекистон Республикаси Марказий банки томонидан Олий Мажлис Қонунчилик палатасининг Бюджет ва иқтисодий ислоҳотлар қўмитаси ҳамда Ахборот ва коммуникация технологиялари масалалари қўмитаси, Ахборот технологиялари ассоциацияси ҳамда Германия халқаро ҳамкорлик жамияти (GIZ) билан ҳамкорликда ташкил этилган \_"BankExpo-2012” йиллик миллий кўргазмаси ниҳоясига етди.\nКўргазма меҳмонларида банклар томонидан жорий “Мустаҳкам оила йили”да таклиф этилаётган янги хизматлар, жумладан янги омонат турлари ва кредит маҳсулотлари алоҳида қизиқиш уйғотди ва улар бўйича батафсил маълумотларга эга бўлишди.\nШу билан бирга, “Мижозларга, шу жумладан жисмоний шахсларга ўз ҳисобрақамларини масофадан туриб бошқариш имкониятлари орқали хизмат кўрсатишга янгича ёндашувлар”, “Фронт-офис: банкда чакана кредитлашни ташкил этишнинг самарали воситаси”, “Хорижий кредит линиялари орқали лойиҳаларни молиялаштириш”, “Банк сектори учун алоқа маркази” каби мавзуларда семинар ва тақдимотлар уюштирилди.\nҲукуматнинг таълим муассасалари, айниқса касб-ҳунар коллежлари битирувчиларининг иш билан бандлигини таъминлаш бўйича белгилаб берилган вазифаларидан келиб чиқиб, кўргазма давомида таълим муассасалари битирувчилари учун алоҳида семинар ташкил этилди. Ёшлар иштирокида ташкил этилган анжуманда уларнинг ўз бизнес лойиҳаларини амалга ошириши учун яратилган имкониятлар, банк хизматларидан, жумладан микрокредитлардан фойдаланиш тартиблари, имтиёзлар хусусида атрофлича тушунтиришлар берилди.\nКўргазма ниҳоясида мамлакатимизда тадбиркорликни молиявий-қувватлаш, микромолиявий хизматларни кенгайтириш, оилавий тадбиркорликни ривожлантириш, таълим муассасалари битирувчиларининг тадбиркорлик лойиҳаларини, шунингдек инновацион лойиҳаларни молиялаштиришда алоҳида ўрнак кўрсатган ва етакчи халқаро рейтинг агентларининг юқори рейтинг баҳоларига мунтазам эришиб келаётган банклар диплом ва эсдалик совғалар билан тақдирланди.\nУнга кўра қуйидаги банклар:\n“Асакабанк” - “Тадбиркорларнинг энг яхши ҳамкори ва ишончли таянчи”;\nХалқ банки - “Энг яхши микрокредитлаш хизмати”;\n“Микрокредитбанк” - “Таълим муассасалари битирувчиларини қўллаб-қувватловчи энг яхши банк”;\n“Агробанк” - “Оилавий тадбиркорликни қўллаб-қувватловчи энг яхши банк”;\n“Ипотека-банк” - “Кичик бизнес субъектларининг инновацион лойиҳаларини қўллаб-қувватловчи энг яхши банк”;\nТИФ Миллий банки - “Етакчи халқаро рейтинг агентларининг юқори рейтинг баҳоларига эришаётган энг яхши банк”;\n“Қишлоқ қурилиш банк” - “Қишлоқ фаровонлигига қўшаётган алоҳида ҳиссаси учун”;\nХалқ банки - “Оилалар фаровонлигига ҳисса қўшаётган энг яхши банк”;\n«Ўзсаноатқурилишбанк» - “Энг яхши инновацион хизмат” номинациялари бўйича ғолиб топилди.\nШу билан бирга, Интернет сўровлари ва кўргазмада иштирок этган банклар ўртасида ўтказилган танловлар натижалари бўйича ғолиблар аниқланди.\nХалқ банки - “Энг яхши ахборот билан таъминланган стенд”;\n“Алоқабанк” - “Энг яхши реклама компанияси”;\n“Туронбанк” - “Энг яхши стенд персонали хизмати”;\n\_"Ориент Финанс Банк\_" - Интернет сўровлари якунига кўра энг яхши банк деб топилди.\nБундан ташқари, “Лизинг хизматлари ривожланишга қўшаётган алоҳида ҳиссаси учун” - Uzbek Leasing International компаниясига эсдалик совға топширилди.\nКўргазмада иштирок этган Савдо-саноат палатаси, Ижтимоий ташаббусларни қўллаб-қувватлаш жамғармаси, банклар, суғурта компаниялари, молия институтлари, ахборот-технологиялари компаниялари ва бошқа иштирокчилар алоҳида дипломлар билан тақдирланди.\nКўргазманинг ёпилиш маросимида сўз чиққанлар, “BankExpo” йиллик миллий кўргазмасига ташриф буюраётганлар сони йилдан-йилга ортиб бораётгани, кўргазма тижорат банкларининг ўз салоҳиятини намойиш этишда ўзига хос бир майдон бўлаётгани ва аҳолининг банк хизматларидан хабардорлик даражасини оширишда муҳим аҳамият касб этаётганини алоҳида таъкидладилар.\nБу сира ташкил этилаётган тадбирлар “Мижоз банк учун эмас, банк мижоз учун”, “Банклар тадбиркорларнинг ҳамкори ва ишончли таянчи”, “Тадбиркорлик - мустаҳкам оила пойдевори” шиори остида фаолият олиб бораётган банк тизимининг мамлакатимиз тараққиётидаги алоҳида ўрнини кенг жамоатчиликка етказишда муҳим омил бўлиб ҳисобланади.


Юмор / Энг-энг A A A\n– Жаноблар, – деди кўзойнакли киши тантанавор оҳангда,- биз бир тўхтамга келишдан олдин ҳаммасини обдон ўйлаб, пишитиб олишимиз керак.Бунақа ишда шошма-шошарлик кетмайди.\n– Тўппа-тўғри, – дея қўллаб гапирди даврадагиларнинг энг ёши,- жуда жиддий ўйлаб кўриш керак. Акс ҳолда бошмизга бало бўлади.\n– Аввало биз ундан розимизми — шуни аниқлаб олишимиз лозим,- деди сепкилли жаноб.\n– Норозимиз! – йиғилганлар жўровоз бўлиб жавоб қилишди.\n– Нима учун? – яна сўроқлади сепкилли.\n– Ахир у жинни-ку!- кўзойнакли жаноб хитоб қилди.\n-Ҳа, ҳа, жинни!\n-Жинни!- ҳар томондан қичқиришди.\n-Тушунарли,- бош ирғади сепкилли,- ҳамма гап шунда.Бизнинг вазифамиз – ғафлатда қолмаслик ва яна жиннини сайламаслик.\n-Олдингиси ҳам тентакроқ эди,- қўшимча қилди семиз киши.\n-Мен билганларнинг ҳаммаси тентак эди.\n– Хўш, шундай экан, келинглар обдон ўйлаб кўрайлик ва ниҳоят ақли расороқ бир кимсани сайлайлик, – деди ёш йигит донолик билан.\n– Ажабо, биз уларни сайлаганимизда ҳаммасининг ақли хуши жойида эди,- деди кўзойнакли жаноб хайрон бўлиб. – Ҳа, улар ақлли, олийжаноб одамлар эди. Аммо энг ақллиси ҳам охир оқибат тентак бўлиб чиқди.\n– Э оллоҳ,– деди даврадаги кекса киши тамшаниб, йўталаркан,- ёзуғимиз не эди? Ҳаммаси мана шу лаънати амалга минганда ақлини йўқотади-я.\n– Айни биз шу мансабга сайлаган кимсалар!- қўшимча қилди семиз киши.\n– Гап лавозимда ҳам эмас! – деди ёш йигит.- Ҳойнаҳой, номзодларимизнинг аввалданоқ сал… томи кетган, аммо улардаги тентаклик аломатлари сайловгача билинмасди. Лавозимга ўтиришлари ҳамон уларнинг дарди қўзиб, кучайиб кетади.\n– Эскисими ёки янгисими, хотирам панд бермаса, ҳаммаси охир оқибат ақлини йўқотарди. Биронта эс-хуши жойида бўлганини кўрмадим,- деди чол йўталини аранг босиб.\n– Нималар деб валдираяпсизлар! Биз у билан мана ўттиз йилдан буён дўстмиз. Ҳокимликка сайлангунча унда ҳеч қандай касаллик аломатлари сезилмаган!- деди сепкилли жаноб аччиғланиб.\n– Ҳмм… Онадан туғма тентак бўлиб дунёга келадиган одам камдан кам учрайди. Демак, ақлдан озиш учун олдин ҳоким бўлиш керак экан.\n– Жаноблар, ортиқча тортишишдан фойда йўқ,- ҳамсуҳбатларнинг гапини бўлди кўзойнакли одам. Олдимизда бундан ҳам муҳим вазифа турибди : бу гал кимни шаҳар ҳокими этиб сайлаймиз?\nЙиғилганларнинг ҳар бири қандайдир номзодни тилга олишар, аммо шу заҳотиёқ ҳар бир номзодга эътирозлар ёғиларди. Ахир бўлажак ҳоким сайловгача ҳам, ундан кейин ҳам жинни бўлмаслиги лозим эди-да. Юзлаб номзодлар тилга олинди.\n— Тўхтанглар! – кутилмаганда кўзойнакли жаноб ҳитоб қилди.- Мен топдим! Расимбей ҳақида нима дейсизлар?\n— Худога шукур, имонли одам.\n— Ҳалол.Тарбия кўрган. Камтарин.\n— Ҳасадгўй эмас. Ҳаммага яхшилик тилайди.\n— Уддабурон, беғараз, хушмуомала.\nРасимбей шаънига мақтовлар ёғилиб кетди.\n— Аммо, менимча, Расимбей ҳоким бўлишни истамайди, – эътироз билдирди семиз киши.\n— Сиз ҳақсиз, мен уни болалигидан биламан. Рози бўлишига кўзим етмайди, – ковшаниб қўшимча қилди чол.\n— Ўла қолсаям ҳоким бўлмайди у! – тасдиқлади сепкилли.\n— Нима қилиш керак? – кўзойнакли одам калласини чангаллади. – Мен ҳам шундай фикрдаман, аммо нима қилсак экан? Энди муносиб номзодни топганимизда… ҳаммаси чаппасига кетса!\nАгар бу одамлар тавсия қилган номзод сайловда ўтмай қолганда ҳам бошқа гап эди. Халқ уларга ишонади ва кўрсатилган номзодни сайлайди.\nЙиғилганлар ўрнидан туриб, Расимбейнинг уйига равона бўлдилар. Унга ўз таклифларини айтдилар. Гап орасида ҳамма ҳокимлар эртами кечми ақлдан озишини ҳам писанда қилиб қўйишди.\n— Демак, сизлар менинг ҳам жинни бўлишимни истайсизларми? Менда қасдинглар борми ўзи? – Расимбейнинг фиғони фалакка чиқди.\n— Худо ҳаққи, ўзингни бос. Сен ақлли одамсан. Илтимосимизга йўқ дема.\n— Йўқ, иложим йўқ.\n— Бу сенинг Ватан олдидаги бурчинг, Расимбей.\n— Миллатнинг бор-йўқ умиди сендан.\n— Бу ахир давлат аҳамиятига молик масала.\n— Ҳай майли, мен розиман, фақат бир шартим бор…\n— Марҳамат! Бир оғиз сўзинг…\n— Менинг шартим шундай. Кейин мени сўкиб юрмаслигингиз учун гапнинг пўсткалласини айтмоқчиман. Менга хушомадгўйлар керак эмас…Зиёфату тантаналар бекор қилинади, тилёғламалик ва маддоҳлик унутилади. Хўш, қалай, ёқадими? Талабимни уддалаш қўлинглардан келадими? Мен ҳам худди сизлар каби оддий бир хомсут эмган бандаман. Худо ҳаққи, мени тентакка чиқарманглар. Розимисизлар энди?\n— Розимиз! – ҳамма суюниб хитоб қилди.\n…Расимбей кўпчилик овоз билан ҳоким бўлди. Ўша куннинг ўзидаёқ элликдан ортиқ телеграмма келди. У булардан бирини олиб,муқаддимасини ўқиб кўрди: «Муҳтарам афанди, ўз халқининг асл фарзанди, жаноб Расимбей…»\nРасимбей бошқа телеграммаларни очиб ўтирмади.\n— Ё оллоҳим, ўзинг қўллагайсан! – дея тавалло қилди.\nОрадан кўп ўтмай эшик тақиллаб қолди.\nКўзойнакли жаноб каттакон гулдаста кўтариб кирди. Чуқур таъзим ила Расимбейни табриклади.\nОрадан яна бир муддат вақт ўтгач, қандайдир бир қўлтиқтаёқли, қотма чол ҳам гулдаста кўтариб келди. Шу аснода у Расимбейнинг қўлини ҳам ўпиб қолди. «Беҳуда овора бўляпсизлар!» деди у совуққонлик билан, кескин оҳангда. Аммо булар ҳали ҳолво эди: табриклаш учун сепкилли ёш йигит билан семиз киши ҳам ташриф буюришди. «Яратганнинг ўзи ақлимдан мосуво қилмасин!» – деди Расимбей хит бўлиб.\nАйни чоғда унга «Сизнинг шарафингизга зиёфат уюштирилмоқда!» деган хабар етказилди. Расимбей зиёфатга борсамми йўқми дея ҳали бир тўхтамга келиб улгурмай эшиги ёнида машина тўхтади.\nЗиёфатхона шоҳ саройига ўхшарди. Қирқ нафар кишига мўлжаллаб дастурхон тузалган. Қандиллар, гуллар, шамдонлар кўзни қамаштиради.\nКўзойнакли киши қўлига қадаҳ олиб ўрнидан турди. Расимбей шанига қутлов сўзи айтиб, уни юқори лавозим — шаҳар ҳокими этиб сайлангани билан табрикларкан, шундай деди:\n— Жаноблар, ҳузуримизда ноёб ақлу заковот соҳиби турибди! Бу — улуғ шахс. Бу – камёб инсон! Унинг беқиёс истеъдоди туфайли бизнинг шаҳримиз қисқа бир фурсатда…\nРасимбей дарғазаб бўлди, намойишкорона зиёфатни тарк этди.\n— Эҳтимол бу уларга сабоқ бўлар! – деб ўйлади у.\nЭртаси куни у ишга кетаётиб кўчадаги байрамона тантанани кўриб қолди. Унинг уйидан то шаҳар ҳокимлигигача гиламдан поёндоз тўшалганди. Карнай, сурнай ва дўмбиралар жўрлигида ўйин-кулги қилишарди. Чор атроф дафна япроқлари билан безатилган. Йўлакларда ўқувчилар саф тортган. Расимбей кўриниши ҳамон қарсаклар чалинади ва «Яшасин ҳокимимиз!» деган хитоблар янграйди\nЁшгина бир йигит дўмбирачининг қулоғига қичқиради:\n— Дадилроқ, дадилроқ чал!\nБолаларни ҳам шиғаб қўяди:\n— Қаттиқроқ , қаттиқроқ қичқиринглар!\nРасимбейнинг оёқлари остида қўйлар қурбонликка сўйилди. Шаҳар ҳокимлиги биноси пештоқида дафна япроқлари билан безатилган шундай шиор осилганди: «Янги ҳокимнинг умри боқий бўлсин!»\nМинбарни бор сохт-сумбати билан эгаллаб олган семиз киши шундай қичқирарди:\n— Янги ҳокимимиз ҳамшаҳарларимиз қалбини ўзининг ишчанлиги, адолатпарварлиги, олийжаноблиги билан забт этди.\nДарғазаб Расимбей олдинга ташланади, семизнинг қўлидан маъруза матнини тортиб олиб, йиртиб ташлайди.\n— Менга бунақа пахта қўйишлар керак эмас!- деб наъра тортади.\n-Ватандошлар!- деди бунга жавобан сепкилли йигит.- Сиз умрингизда шунақа камтарин инсонни кўрганмисиз? Яшасин янги ҳокимимиз!\n-Яшасин! Яша- син!\nГулдурос қарсаклар янгради. Боёқиш Расимбей худди дўлдан қочгандек маъмурият биносига ўзини уриб яширинди. Қабулхона ҳокимни табриклаш учун келганлар билан гавжум эди.\n— Буюрсинлар!- ёшгина йигит қўл қовуштириб, буйруққа маҳтал турарди.\n— Ҳеч ким Сизчалик ўз ишига бу қадар юксак масъулият билан ёндошмаган! – деди қотма чол.\n— Худо ҳаққи қасам ичиб айтаманки, мен истеъфога чиқиб кетаман! – аччиғланди Расимбей.- Кўзимдан йўқолинглар!\nТашриф буюрганлар қўрқа-писа ташқарига чоғланишди:\n— Бир оғиз сўзингиз!\n— Хизматингизга мунтазирмиз! Ҳар қандай буйруғингизни бажаргаймиз.\nРасимбей чор-ночор ух тортди: «Ё оллоҳ!»\n— Дамингизни олинг, афандим! – ғамхўрлик билан маслаҳат берди сепкилли киши.\n— Кетинглар!- қичқирди ҳоким.\nИшлашга имкон йўқ эди. Расимбей кўчага чиқди.\n— Четланинглар! Ҳоким келмоқда! – қандайдир бир ёш йигит йўловчиларни тарқата бошлади.\nРасимбей минг машаққат билан уйига етиб олди. Шу куни у ҳеч қаёққа бормади. Эртаси куни у шаҳарда чиқадиган иккита газетадан келтиришни сўради. Бу газеталар биринчи саҳифаларида унинг йирик фотосуратини босиб чиқарганди. Улардан бирида шундай тагсўз битилганди: «Ҳамюртлар фахрланадиган буюк заковот эгаси», бошқасида эса « Жаҳондаги энг ишчан ҳоким» деб ёзилганди.\nОқшомда уйига келишди:\n— Жанобларига қай бири маъқул – раққосалар уйингизга келишсинми ёки казинога ўзлари ташриф буюрадиларми?\n-Ўзим бораман,- деди Расимбей.\n— Биз ҳокимимиз билан бир ҳаводан нафас олаётганимиздан бениҳоя фахрланамиз, – деди казинодаги ёш нотиқ йигит. У ярим соат нутқ ирод қилди. Расимбей унинг сўзини бўлмади.\nНотиқдан кейин кўзойнакли одам сўз олди.\n— Бизнинг ҳокимимиз олийжанобликнинг ёрқин тимсоли эканлигидан мамнунмиз!\n… Орадан бир йил ўтди. Кўзойнакли одам, семиз киши ва қотма чол ўзаро гурунглашишарди.\n– Биз у билан ҳеч нарсага эришолмаймиз! Ахир жинни билан бир иш қилиб бўладими?!\n— Ҳа, ҳа, у — ғирт жинни!\n— У олдингилардан ҳам баттар экан. Ҳоким эмас, бошимизга битган бир бало бўлди.\n— Худди тоғни талқон қилгандек мақтанишини айтсангчи.\n— Гўё ўзидан бошқа бу дунёда ҳеч ким йўқдек.\n— Буюклик касалининг ўзгинаси!\n— Тутқаноғи ҳам бор. Улар асли шунақа бўлади, мен аниқ биламан.\n— Энди уни нима қилсак экан? Наҳотки янги сайловгача чидаб юрсак?\n— Қанақасига чидашимиз керак экан? Унинг жойи – жиннихона. Ўз уйида музей очганига ўласанми? Майдонда ҳайкалини ўрнатишга қарор қилганичи!\n– Кеча қабулига илтимос билан келган бир одамнинг юзига туфлади.\n– Ўтган туни столда қип-ялонғоч рақсга тушибди.\n– Нима қилсак экан?\n– Дўхтирдан жиннилиги ҳақида маълумотнома олиб, жиннихонага тиқиб қўйиш керак.\n– Вақтни бой бермайлик, – деди кўзойнакли хурсанд бўлиб. – Худо кўрсатмасин яна биронтасига ташланиб қолса…\n– Эрталаб, тонг саҳарда қўл-оёғини боғлаб, жиннихонага элтамиз. Шундан кейин янги сайловни белгилаймиз.\n– Жуда соз! Дарвоқе, энди кимни ҳоким қиламиз*\n– О-о, энди эҳтиёт бўламиз! Бу гал ақли ҳуши жойида бўлган одамни сайлашимиз керак.\n– Ҳа, ҳа… биз бунақа жиннилардан роса тўйдик!..\nМуаллиф: Азиз НЕСИН\nТаржимон: Шодмон Отабек\nКиритилди: 08:00 07.11.2019. Ўқилди: 1622 марта. Фикрлар сони: 0 та.\nСурхондарёда фожиа: икки киши тириклай ёниб кетди\nЭнди Ўзбекистонда коронавирусга чалинган беморлар уч тоифага ажратилади


ЕИ Ўзбекистонда суд-ҳуқуқ ислоҳотларига ёрдам беради\nЕвропа расмийсининг айтишича, мазкур лойиҳа президент Ислом Каримовнинг 2011 йил январида Брюсселга қилган сафари махсулидир.\nЕвропа Иттифоқи Ўзбекистон суд-ҳуқуқ соҳасида ислоҳотларни амалга оширишга доир қиймати 10 миллион еврога тенг лойиҳани бошлади.\nЕвропа Иттифоқи ажратган молиявий ёрдам ҳисобидан Ўзбекистонда суд-ҳуқуқ ислоҳотларини қўллаб-қувватлаш лойиҳасининг 22 феврал куни ўтган тақдимот маросимда қатнашиш учун Франция ва Германия Адлия вазирлиги расмийлари Тошкентга келди.\nҚиймати 10 миллион еврони ташкил этувчи лойиҳа уч йил давомида амалга татбиқ этилади. У орқали куч ишлатар идоралар фаолиятида қонун устуворлигини таъминлаш, жиноий ишларни кўриб чиқишда судьялар масъулиятини кучайтириш ва аҳолининг ҳуқуқий хабардорлигини ошириш кўзда тутилган.\nЕвропа Иттифоқининг Марказий Осиё бўйича махсус вакили Пьер Моррел бундан икки ҳафта олдин Озодликка берган интервьюсида мазкур дастурнинг аҳамияти ҳақида бундай деган эди:\n- Жиноят-процессуал ва адлия соҳасини ислоҳ қилиш дастурининг баҳоси 10 миллион еврога тенг. Бу дастурни ЕИ молиялаштиради. Уни европалик халқаро мутахассислар амалга оширади. Мутахассисларнинг икки гуруҳи ички ишлар вазирлиги, бир гуруҳ Адлия вазирлиги, олий суд тадқиқот маркази билан яна бир гуруҳ ва бош прокуратура билан алоҳида бир гуруҳ ҳамкорлик қилган ҳолда амалга тадбиқ қилинадиган дастур бўлади бу,- деган эди Пьер Моррел.\nЯъни ЕИ вакилининг айтишича, Ўзбекистон суд-ҳуқуқ соҳасини ислоҳ қилишга ёрдам бериши айтилаётган лойиҳани бешта алоҳида-алоҳида гуруҳа амалга оширади.\nЕвропа Иттифоқидан лойиҳада Германия, Франция ва Ирландия Адлия вазирликлари қатнашади.\nЎзбекистон томонидан эса Бош прокуратура, Адлия ва Ички ишлар вазирликлари ҳамда Олий суд ҳузуридаги тадқиқот маркази лойиҳани амалга ошириш бўйича масъул идоралар этиб белгиланган.\nЎзбекистон Олий Мажлиси Сенатининг Қонунчилик ва суд-ҳуқуқ масалалари қўмитаси раиси Светлана Ортиқованинг айтишича, мамлакатда суд-ҳуқуқ тизимида ислоҳотлар давом этмоқда:\n- Албатта шу ислоҳотлар ҳуқуқни муҳофаза этувчи идораларга ҳам боғлиқ ва ўшаларнинг фаолиятига катта таъсир кўрсатади. Нимагаки ҳуқуқни муҳофаза этувчи идораларнинг ислоҳотлари бевосита ва билвосита инсоннинг ҳуқуқ ва манфаатларига тааллуқли ва жиноий жазоларни либераллаштириш муносабати билан Ўзбекистондаги амалдаги қонун ҳужжатларига ўзгартириш ва қўшимчаларни киритиши натижасида ҳозир Ўзбекистондаги ҳар бир фуқаро ўзининг ҳақ-ҳуқуқини яхши танияпти ва ҳуқуқни билган, шу аснода мажбуриятини эсдан чиқармаган инсон албатта қонунинг бузилиши нимага олиб келишини англаган инсон ўша қонунни бузмасликка ҳаракат қилади ва натижада албатта жуда қувонарли ҳолки жиноятчилик йилдан йилга камаяяпти,- дейди Светлана Ортиқова.\nБироқ, ўзбекистонлик аксар кузатувчилар ва оддий одамлар Ўзбекистондаги суд-ҳуқуқ тизими коррупциялашгани, порасиз адолатни қарор топтириш жуда ҳам қийин эканлиги айтадилар.\nСенатор Светлана Ортиқова бундай фактларга қарши Ўзбекистонда муросасиз кураш бораётанини таъкидлар экан, айни пайтда суд-ҳуқуқ тизимида коррупция оммавий авж олганини рад этади:\n- Аслида шундай эмас. Лекин беш қўл баробар эмас. Демак, ўша оддий фуқаронинг саволини менга бераяпсизки, ҳар бир подада битта ëмон эчки топилади ва бутун подани булғайди. Қўпол мисол келтирган бўлсам, узрини келтираман, лекин бор нарса. Агар ҳақиқатан шунақа вазиятга дучор келган бўлса, демак ўша оддий инсоннинг пешонаси шўр. Бошқа идораларга мурожаат қислин, бошқа судяларга ëки бошқа милицияларга мурожаат қилсин. Қанчалик тоза, пок, билимли, принципиал, беғараз ходимларимиз бор. Агарда ҳаммаси шунақа бўлганда, Ўзбекистондаги суд-ҳуқуқ ислоҳотлари, қолаверса бошқа ислоҳотлар шунчалик авжига чиқмаган бўлар эди ва шунақа натижаларга эришмаган бўлар эдик,- дейди Ўзбекистон Олий Мажлиси Сенатининг Қонунчилик ва суд-ҳуқуқ масалалари қўмитаси раиси Светлана Ортиқова.


Матбуот анжумани: “Тоза ҳудуд” ДУК томонидан вилоятнинг 51 фоиз аҳолисига хизмат кўрсатиляпти » Sangzor.uz - Жиззах янгиликлар портали\nAdmin 20-ноя, 16:39 0 963 Жиззах янгиликлари\nБугун Жиззах вилоят Экология ва атроф муҳитни муҳофаза қилиш бошқармасида 9 ойлик фаолияти якунлари юзасидан матбуот анжумани ташкил этилди. Республика ҳамда маҳаллий ОАВ вакиллари иштирок этган тадбирда бошқарма бошлиғининг биринчи ўринбосари Шавкат Артиқбоевнинг маърузаси тингланди. Нотиқ ўз сўзида чиқиндиларни бошқариш, биохилмахилликни асраш, тоза ичимлик суви, чўлланиш даражасини камайтириш, атмосфера ҳавосини муҳофаза қилиш масалалари юзасидан амалга оширилган ишларга тўхталиб ўтди.\nАйни пайтда бошқарма қошида тузилган “Тоза ҳудуд” ДУК томонидан вилоят ҳудудини чиқиндилардан тозалаш, ташиш ва шаҳар ташқарисига чиқариш ишлари амалга оширилмоқда. Айни пайтда ташкиотда 560 дан ортиқ ишчи меҳнат қилмоқда. Корхона балансидаги 84 та махсус чиқинди ташувчи техникалар вилоят аҳолисининг 51 фоизига хизмат кўсатмоқда. Ушбу техника воситалари кўмагида жорий йилнинг ҳисобот даврида 28 минг 772 тоннадан ортиқ чиқиндилар махсус полигонларга олиб чиқиб зарарсизлантирилган. Айни пайтда вилоят ҳудудида ноқонуний чиқиндихоналарни бартараф этиш чоралари ҳам кўрилмоқда. Вилоятдаги 290та МФЙ ва ҚФЙларда 214 та ноқонуний чиқиндихонааниқланиб, шундан, 169 таси бартараф этилди. Жами 2047 тонна чиқинди махсус полигонларга чиқариб жойлаштирилди, - дейди вилоят Экология ва атроф-муҳитни муҳофаза қилиш бошқармаси бошлиғининг биринчи ўринбосари Ш.Артиқбоев.\nАнжуманда журналистларни қизиқтирган саволларга атрофлича жавоб берилди.\n2020 йил 1 январдан Ўзбекистонда совуқ сув..


OzodDayjest: Қотил йигит қурбонининг узугини қаллиғига совға қилди\n23 октябр 2020, Тошкент вақти: 17:06\nУй-жойга доир “амнистия” ижроси прокуратура томонидан қониқарсиз, деб баҳоланди. Автокредит ажратиш камайиб кетгани сабаби очиқланди. Олмалиқда 70 дан ошган аёл уч йигит томонидан ваҳшийларча ўлдирилди.\nПрокуратура уй-жойга доир “амнистия” ижросини қониқарсиз деб баҳолади\nЎзбекистонда ўзбошимчалик билан қурилган тураржойларга нисбатан мулк ҳуқуқини эътироф этиш бўйича бир марталик умумдавлат акцияси талаб даражасида ўтказилмаяпти (“Ҳуқуқ”, 14 февраль). Президент фармонида тураржой “амнистияси” 2018 йил 1 майидан 2019 йил 1 майига қадар давом этиши белгиланган. Бош прокуратурага кўра, 2019 йилнинг 1 февраль ҳолатига давлат хизматлари агентлигига мамлакатда мавжуд 569 534 та ўзбошимчалик билан қурилган тураржойлардан 274297 таси ёки 48 фоизи бўйича ариза берилган, холос. Агентлик мазкур аризаларнинг атиги 108 мингтасини ўрганган, қолгани эса кўриб чиқилмаган. Шунингдек, масъул ташкилот ва идоралар томонидан кўп бора аризаларни кўриб чиқиш муддати бузилгани қайд этилган. Прокуратура масъул идораларни ва аҳолини умумдавлат акциясида фаол қатнашишга чорлаган.\nЎзбекистон банклари томонидан автокредит ажратиш камайиб кетгани сабаби очиқланди, деб хабар беради “Даракчи” нашри. “Биз автокредитлаш рискларини баҳолаганимизда улар бизда юқори рискли экани маълум бўлди. Биз автокредитлашни чекламадик, шунчаки тижорат банкларининг бу кредит турига Марказий банк талабларини кучайтирдик, яъни автокредитлар бўйича хатарлар даражасини оширдик, банклар устав капиталига қўшимча талабларни ўрнатдик”, деган Марказий банк бошқаруви раиси Мамаризо Нурмуродов. Бундан ташқари, мазкур масалани макроиқтисодий кўрсаткичлар нуқтаи назаридан кўриб чиқиш таъкидланган. МБ раисига кўра, жуда кўп миқдорда автокредит ажратиш автомобилларнинг иккиламчи бозорини ўлдиради.\nҚотил йигит ўлдирилган жасаднинг бармоғидан суғуриб олинган узукни қайлиғига туҳфа қилди\nТошкент вилояти Олмалиқ шаҳрида мудҳиш жиноят рўй берди (“Инсон ва қонун”, 12 февраль). Бу ҳақда Тошкент вилоят прокуратураси бўлим прокурори Райҳон Юсупова маълум қилган. Аввал уч марта судланган 34 ёшли йигит онасининг кекса дугонаси уйига борган. 70 дан ошган уй соҳибаси яқин дугонасининг ўғлидан шубҳаланмай, уни ичкарига бошлаган. Йигит эса ҳимоясиз кекса аёлни аёвсиз калтаклаган, сўнг чавақлаб ўлдирган. Жиноятни содир этишда унга икки шериги ёрдам берган. Улар қотиллик эвазига 20 минг сўмлик қўл телефони, 250 минг сўмлик кумуш узук, 50 минг сўмлик кумуш занжир, бир килоча гўшт, балиқ консерваси ҳамда 200 минг сўм нақд пулни қўлга киритишган. Қайд этилишича, уч йигит одам қонига ботган гўшт ва консервани оила аъзолари билан бир дастурхонда тановул қилган. Улардан бири ҳатто ўлдирилган жасаднинг бармоғидан суғуриб олинган узукни қайлиғига совға қилган. Жиноят ишлари бўйича Тошкент вилоят суди қотилликда айбланган уч судланувчига 19 йилдан 25 йилгача бўлган озодликдан маҳрум этиш жазоси тайинлаган. Жиноий ишга оид бошқа тафсилотлар очиқланмаган.


Парижда Олимпиада ҳамда Паралимпиада-2024нинг янги логотипи тақдим этилди - Darakchi\nПарижда Олимпиада ҳамда Паралимпиада-2024нинг янги логотипи тақдим этилди\nСПОРТ 22.10.2019, 11:24\n2024 йилги Ёзги Олимпия ва Паралимпия ўйинларининг ташкилий қўмитаси мусобақанинг янги эмблемасини расман тақдим этди. Тақдимот Ўйинлар шаҳри- Парижда бўлиб ўтди. Бу Халқаро Олимпия Қўмитасининг расмий сайти хабар берган.\nЛоготип кумуш-олтин рангларнинг мутаносиблиги, Олимпия оловининг тасвири, медаль ва Франция Республикасининг рамзларидан бири Марианнинг қиёфалари ҳамда Франциянинг миллий шиори - «Эркинлик, Тенглик, Биродарлик»нинг тимсолини ўз ичига олган.\nТашкилотчилар Олимпия ҳаракати тарихида илк бор логотип Олимпиада ҳамда Паралимпия ўйинлари учун ягона бўлишини таъкидламоқдалар. Эслатиб ўтамиз, Олимпиада 26 июлдан 11 августгача, Паралимпиада - 28 августдан 8 сентябргача бўлиб ўтади.


ТОШПУЛАТ РАХМАТУЛЛАЕВ СОГДИАНА: Эҳтиёт бўлмасак, ҳатто дўлана ҳам ичимизда тошга айланаркан\nЭрта тонгда уйқум қочди. Кўнглим беҳузур бўлиб келаётганини сездим. Туриб, ташқарига чиқдим. Зарда аралаш қусдим. Бундай кескин ўзгаришни сабабини тушунмадим. Кеча ҳеч қаерга бормаган эдим. Тушда ҳам, кечқурун ҳам уйда тайёрланган шўрвадан истеъмол қилган эдим. Шу куни икки марта оз-оздан овқатландим. Аммо кўп ўтмай еганимни яна қайтардим.\nЭртаси куни фақат гуручни қайнатиб едим. Бу оддий кўнгил айниши ҳам, овқатдан заҳарланиш ҳам эмаслигини сезгач, таниш шифокор эндескопия орқали ошқозонимни текширтиришни маслаҳат берди ва бу иш Самарқанд вилоят шифохонаси ҳузуридаги поликлиникада анча сифатли бажарилишини таъкидлади. Айтилган манзилга бориб, малакали шифокорга Зафар Раҳимовга учрашдим. У аппарат орқали ошқозонимни кўриб, “дўлани еган эдингизми”, деб сўради. Унга бундан 10 кунча олдин бир неча дона дўлана истеъмол қилганлигимни айтдим.\nШифокор монитор олдига мени таклиф қилиб, экранда ошқозонимда ёнғоқдек бир жисмни кўрсатди. Унинг сўзларига қараганда, дўлана ва овқат қолдиқлари қоришиб, қаттиқ жисмга айланган. Тиббиётда бундай ҳодиса учраб тураркан ва у жисм “безоар” деб аталар экан.\nЗ.Раҳимов менга 1,5 литр Кока-Кола ичиб, 5-6 соатдан кейин келишимни уқтирди. Ҳайрон бўлганимни кўриб, бу ичимлик безоарни юмшатиб, майдалаш ишини осонлаштиришини айтди. Белгиланган вақтда дўхтир кўрсатмаларини бажариб иш хонасига етиб бордим. Эндескоп орқали махсус узун симга ўхшаган асбоб билан ошқозонимдаги жисмни майдалашга ҳаракат қилди. Бир неча дақиқадан сўнг мен учун ўта нохуш бўлган ишини тўхтатди. Мониторда безоар уч бўлакка бўлинганлиги кўриниб турарди.\n“Энди парҳез қиласиз ва ҳар куни 1 литрдан кола ичасиз, – деди шифокор. – Безоар чиқиб кетиши керак. Бир ҳафтадан сўнг келасиз, яна эндоскоп орқали текшириб кўрамиз”. Мана ҳозир дўхтир айтганларини бажариб келяпман.\nБу тарихимни баён қилишдан мақсад бошқаларнинг хабардорлигини ошириш орқали огоҳлантириш, эътиборсизлик ёки нотўғри овқатланиш қандай кутилмаган оқибатга олиб келиши мумкинлигини кўрсатишдан иборат. Шифокор З.Раҳимовнинг уқтиришича, мева ёки сабзавот қолдиғи асосида пайдо бўлган жисм фитобезоар дейиларкан ва кўпинча хом хурмо ҳамда олхўри, нок, узум, анжир каби маҳсулотлар истеъмол қилганда пайдо бўларкан. Уларнинг қолдиқлари ўз вақтида ошқозондан чиқиб кетмасдан, қаттиқ жисмга айланади. Бу жараён 1-5 кундан 10-15 йилгача чўзилиши мумкин экан.\nНега ҳаммада ҳам безоарлар пайдо бўлмайди? Бу саволга жавобан З.Раҳимов ушбу касалликка ошқозон-ичак тизими яхши фаолият кўрсатмайдиганлар кўпроқ мойил эканлигини таъкидлади. Унинг уқтиришича, безоарларнинг бошқа кўриниши орасида трихобезоарлар кенг тарқалган экан. Бу хотин-қизларда сочларини чайнаш одати оқибатида ҳосил бўладиган безоарлардир. Ошқозонга тушган соч толалари овқат қолдиқлари билан қўшилиб, ҳажми 1 кило, ҳатто ундан ҳам катта бўлган қаттиқ жисмга айланар экан.\nДемак, менда ҳаммаси дўланадан бошланди. Лекин бу билан дўланани ёмонламоқчи эмасман. Дўлананинг кони фойда. Айниқса, қизил дўлана юрак учун ўта муҳим. Мана, шу ҳақда қисқача маълумот келтирмоқчиман.\nҚизил дўлана организмга кўп қиррали таъсир қилади. Унинг дамламаси қон босими кўтарилганда ва уйқусизликда тавсия этилади. Бош оғриғини камайтиради ёки тўлиқ қолдиради, бош айланиши ва қулоқдаги шовқинни ҳам камайтиради. Қондаги холестерин миқдорини туширади, қон ивишини мўътадиллаштиради. Шунингдек, атеросклероз, стенокардия, аритмия, пневмония ва гриппни даволашда қўлланилади.


Adidas гольф коптокчаси ва клюшкаси ишлаб чиқарувчисини сотиб юборади\n16:44 / 04.05.2016\nAdidas концерни раҳбарияти гольф қизиқувчилари учун мўлжалланган ўз бизнесларини қайта қуриш ислоҳотларини олиб бормоқда. Компания гольфчилар учун пойабзаллар ва кийимлар ишлаб чиқаришни оширади. Аммо шунинг баробарида гольфга тааллуқли коптокчалар, клюшкалар ва шунга ўхшаш аксессуарлар ишлаб чиқариш ҳажмини пасайтиради.\nСотувга гольф учун клюшкаларнинг барча турини, шунингдек, тўпчалар, қўлқоплар ва шунга ўхшаш аксессуарлар ишлаб чиқарувчи TaylorMade ва Adams бренд компаниялари, гольфчилар кийими ва пойабзалларини ишлаб чиқаришга ихтисослашган Ashworth компаниялари қўйилади.\nExane BNP Paribas таҳлилчиси Грэма Ренвиканинг маълум қилишича, Adidas ушбу савдо-сотиқ ортидан 270 млн еврони қўлга киритиши мумкин.


Тожикистонда аксилроғунчилар норозилиги кучаймоқда\nБунга Роғун сув омбори ҳудудидан кўчирилаётган аҳолига етарлича товон пули берилмаётгани сабаб бўлаяпти.\nРоғун сув омбори тушадиган ҳудуд, яъни Нуробод ва Роғун туманидаги қишлоқлардан 30000 киши кўчирилиши совет давридаёқ режалаштирилган эди.\nЛекин, Тожикистондаги ҳуқуқ фаолларига кўра, ҳукуматнинг аҳолини кўчириш дастурида мавжуд айрим чигалликлар сабабли кўпчилик оилалар ўз яшаш жойларини тарк этишдан бўйин товламоқда.\nҲуқуқ фаоллари маҳаллий аҳолини кўчиришда расмийлар халқаро меъёрларга амал қилиши зарурлигини таъкидламоқдалар.\nНуробод ва Роғун аҳолисини кўчириш бўйича мониторинг ўтказган Душанбедаги инсон ҳуқуқлари бўйича бюроси вакиласи Тахмина Жўраеванинг Озодликка маълум қилишича, ҳукуматнинг фуқаролар мулки учун ажратган компенсацияси миқдори озлиги кўпчиликнинг норозилигига сабаб бўлмоқда экан.\n- Аҳоли уйларига бундан бир неча йил аввал нарх белгиланган эди. Нуробод ва Роғун аҳолиси билан мулоқотларда уларни айнан мулк учун товон тўлаш масаласи ташвишга солаётгани маълум бўлди. Улар ҳукумат ажратган пулга ҳатто бир хонали уй ҳам қура олмасликларидан шикоят қилишди, - деди Душанбедаги инсон ҳуқуқлари бўйича бюроси расмийси Тахмина Жўраева.\nЖўраева хонимнинг айтишича, бошқа бир муаммо ҳукумат компенсацияси аҳолига тўрт босқичда берилаётганидадир.\nЖўраевага кўра, кўчирилаётган оилаларга белгиланган товон пули миқдори 70 000 сомонийдан 200 000 сомонийгачадир (14 мингдан тахминан 40 минг АҚШ долларигача - таҳр.).\nМаълум бўлишича, республиканинг бошқа ҳудудларига кўчиб ўтаётган оилаларга аввал шу пулнинг 40 фоизи, қолган қисми эса маълум вақтдан кейин берилади. Бу ўз навбатида аксарият оилалар норозилигига сабаб бўлмоқда.\nМикрофонга гапиришни истамаган Сичароғ қишлоғида яшовчи Давлатой ҳукуматнинг кўчириш дастуридан норози эканини айтди.\n- Масалан, қачон кўчамиз, қандай ва қаёққа кўчамиз - буни ҳеч ким бизга тушунтириб бермаяпти. Ундан ташқари, ажратилган маблағ қисмларга бўлиб берилар экан, бу энг катта муаммомиз. Ҳозирги нархларни қаранг - йигирма, ўттиз минг долларга уй қуриб бўладими? Умуман айтганда, ҳуқуқларимиз поймол қилинаётгани алам қилаяпти, - дейди сичароғлик Давлатой.\nУнинг гапига қараганда, яшаш жойларини ташлаб кетишни хоҳламаётганларнинг аксарияти кекса ёшдаги кишилардир.\nДавлатойнинг айтишича, тўғон қурилгач, ота-боболари ва жигарбандлари ётган ўнлаб қабристон ГЭС сув омбори тагида қолиб кетишини истамаётган маҳаллий аҳоли Роғун қурилишига қарши чиқмоқда экан.\nМустақил таҳлилчилар фикрича, аҳолисининг қарийб 98 фоизи мусулмон бўлган Тожикистонда аждодлар руҳига ҳурматсизлик жамият норозилигига туртки бўлиши мумкин.\nДушанбедаги инсон ҳуқуқлари бўйича бюроси вакиласи Жўраева хоним ўз ташкилоти маҳаллий аҳолини кўчириш билан боғлиқ муаммоларни кузатиб боришини ва бу муаммоларни бартараф этиш учун эса тегишли ташкилотларга расман мурожаат қилишини қўшимча қилди.\nЭслатиб ўтамиз, Роғун қурилгач, ГЭС сув омбори тагида қолиб кетиши айтилаётган ҳудуд аҳолисини кўчириш тадбири 2009 йилда бошланган эди.\nҲукумат режасига кўра, 2015 йилгача Роғун ва Нуробод туманларидаги 63 қишлоқдан 4726 оила, аниқроқ айтадиган бўлсак, 30000 тожикистонлик мамлакат жанубидаги Данғара, Дарбанд ва Ўзбекистон билан чегарадош Турсунзода туманларига кўчирилиши лозим.\nЖаҳон банки масъуллари, расмий маълумотларга таянган ҳолда, 2009 йили бу ҳудуддан 600 оила ва 2010 йилда эса 1000 оила кўчирилганини айтади.\nНорасмий маълумотларга кўра эса, аҳоли фақат ҳужжатларда кўчирилган бўлиб, аслида улар ўз яшаш жойлари ҳали-ҳануз тарк этгани йўқ.\nБироқ бу маълумотларни тасдиқламаган Нуробод туман ҳукумат расмийси Додаржон Жобиров 2009 йилдан шу кунгача тахминан 700 оила республиканинг хавфсиз ҳудудларига кўчирилганнини билдирди.\n- Нурободнинг Чорсада, Сарипул ва Алигалабон қишлоқларидан 700 оилани Данғара, Турсунзода ва Рудакий туманларига кўчирдик. Бу оилаларга аллақачон ер бўлиб берилган. Данғарада 140 оила янги қурилган уйларда яшаяпти. Турсунзода туманида эса 30 дан ортиқ янги уйлар қурилди. Ҳозирда ана шу янги бунёд этилган маҳаллалар инфраструктураси борасида ишлар қизғин кетаяпти, - дер экан Додаржон Жобиров Роғун атрофидаги аҳолини кўчириш дастури бўйича ҳукумат барча зарур чораларни кўрганини таъкидлади.\nДунёдаги энг йирик гидроиншоотлардан бири саналган Роғун ГЭСининг илк пойдевори ўтган асрнинг 80-йилларида қўйилган.\nЙилига 3,6 Мвт электр энергия ишлаб чиқариши айтилаётган ГЭС лойиҳасининг умумий қиймати 2,5 миллиард АҚШ долларига тенг.\nГЭСнинг тўғон баландлиги 335 метр бўлиб, у дунёдаги энг баланд тўғонлардан саналади.\nТожикистонга қўшни Ўзбекистон Роғун қурилишига очиқдан-очиқ қаршилик кўрсатиб келади.\nЎзбекистон расмийлари ва экологларига кўра, ГЭС тўғони шу баландликда қурилса, минтақага тузатиб бўлмас экологик зиён етказади.\nБошқа томондан бу баландликдаги тўғон кучли ер силкинишига бардош беролмайди, натижада Тожикистон дохил минтақа мамлакатларининг бари сув тагида қолиб кетади.\nАммо тожик расмийлари бу ўзбекистонликларнинг фантазияси эканини таъкидлаб келади.\nНиҳоят икки қўшни ўртасидаги узоқ тортишувлардан сўнг Жаҳон банки Ўзбекистоннинг Роғун ГЭСи лойиҳаси халқаро экспертизадан ўтказилишига оид талабини қондирди ва 2010 йил Тожикистон томони билан бу борада ўзаро шартнома ҳам имзолади.\nАйни пайтда Жаҳон банки молиявий кўмагида ўтказилаётган халқаро экспертиза натижалари 2012 йил бошида эълон қилиши айтилмоқда.\nБироқ халқаро экспертиза натижалари эълон қилинмай туриб, Тожикистон ҳукумати яна янги муаммоларга дуч келаётгани кузатилади.\nМустақил таҳлилчиларга кўра, Тожикистон ҳукумати мамлакат ичкарисидаги аксилроғунчилар талабларини халқаро меъёрлар талаби даражасида бажармаса, халқаро ҳамжамият олдида обрўси тушиб кетиши табиий.